ועדת העבודה, הרווחה והבריאות, כנסת 20, פרוטוקול מספר 688, 2018-01-24 09:07

אלי אלאלוף: בוקר טוב.

אלי אלאלוף: היום ה-24 בינואר 2018, ח' בשבט התשע"ח, השעה 9:07 ואני מתכבד לפתוח את ישיבת ועדת העבודה, הרווחה והבריאות.

אלי אלאלוף: אני מתנצל על האיחור.

אלי אלאלוף: אנחנו ממשיכים בהצעת חוק הנכים (תגמולים ושיקום) (תיקון מס' 30), התשע"ז-2017.

אלי אלאלוף: יש הודעות?

אלי אלאלוף: שמעתי שאתם עושים דיונים ליליים ואולי אתם רוצים לעדכן אותנו בנושא ניידות ובדברים מסוג זה שהיו בדיונים ביניכם.

אלי אלאלוף: קיבלתי הודעה מהחברים שלי אבל אולי אתם רוצים לומר משהו רשמי.

<חזי משיטה: ראש אגף שיקום, משרד הביטחון.

<חזי משיטה: קיימנו ישיבה משותפת עם יושב ראש ארגון נכי צה"ל ועם כל יושבי ראש המחוזות, למעט רפי כהן.

<חזי משיטה: הנושא המרכזי שנדון שם הוא נושא הניידות.

<חזי משיטה: מכיוון שהעמדות שונות, בהסכמה בין שני הצדדים, הסכמנו להקים צוותים מצדם ומצדנו ולדון בעניין הזה.

<חזי משיטה: הצוותים התחילו לדון, כל אחד בתחומו, ולהכין את החומרים ואנחנו ניכנס לדיונים האלה במטרה לסיים את הנושא מהר ככל האפשר.

<חזי משיטה: אנחנו יודעים שיש לוחות זמנים שצריך לעמוד בהם ואני מקווה שעד סוף שבוע הבא נדע לאיזה כיוון הולך הנושא של הניידות בין שני הצדדים ונביא את זה לדיון נוסף בין היושב ראש לבין אגף שיקום.

<חזי משיטה: אם יהיה צורך, אנחנו נגיע למנכ"ל.

<חזי משיטה: אם יהיה צורך בהכרעה כי אין הסכמה בין הצדדים, נביא את זה לשולחן של מנכ"ל משרד הביטחון.

<חזי משיטה: יחד עם זאת, עלה נושא נוסף של רכב רפואי ארבע שנים או שלוש וחצי שנים בהתאם לשינוי שנעשה בגורן בהחלטת ממשלה.

<חזי משיטה: אנחנו נדון גם בעניין הזה למרות שבראייה ראשונית, יחד עם האוצר וגם עם משרד הביטחון, אנחנו חושבים שההחלטה שהתקבלה על ארבע שנים היא החלטה שנעשתה בהחלטת ממשלה אחרי שגורן ירד בדרישות די חשובות שהיו לארגון שביקש להוריד אותן כמו ירידה במספר הרכבים של הזכאים לרכב רפואי 1,600 סמ"ק והתקופה הייתה ארבע וחצי שנים ולא ארבע שנים.

<חזי משיטה: הפשרה שהייתה, והייתה גם מוסכמת, הייתה לארבע שנים עם הוויתורים שנעשו בגורן שכפי שאמרתי היו מרחיקי לכת מבחינת הנכים ולדעתי נעשה צעד גדול לקראתם בגורן בנושא הרכב, כפי שאני מבין את הדברים וכרגע זה עומד על ארבע שנים.

<חזי משיטה: אבל אנחנו נוציא בשבוע הקרוב מסמך מסודר, מתואם עם האוצר, עם אגף תקציבים במשרד הביטחון ואגף שיקום.

אלי אלאלוף: אני מזכיר שהפגרה היא במחצית מרץ.

אלי אלאלוף: הייתי רוצה לעשות הכול כדי לסיים את זה, אם אפשר, עד לפגרה למרות שיש לנו את חוק ההסדרים והוועדה שלנו נדרשת להרבה דיונים וגם הדיונים על התקציבים בצורה זו או אחרת ייפלו עלינו לדיון.

אלי אלאלוף: לכן, בבקשה, כמה שיותר מהר תסכמו ביניכם כמו שעשיתם כאן, בדיוני ביניים ביניכם, ותבואו אם אפשר עם הסכמות.

אלי אלאלוף: אני חושב שהיום ניידות, אני בטוח שזה מנוהל בצורה מסודרת עם הצמדות וכולי.

<קריאה: ממש לא.

אלי אלאלוף: למה?

אלי אלאלוף: הפסיקו את זה?

אלי אלאלוף: רק אחד יתייחס.

אלי אלאלוף: אל תעשו מזה דיון כי זה לא הנושא המרכזי.

אלי אלאלוף: שלום לחברות שלי טלי פלוסקוב וענת ברקו.

<יעקב זכאי: על פי הוראת הרכב הרפואי, רכבי הניידות היו אמורים להיות צמודים לתעריף החשכ"ל שבכלל מיועד להחזר הוצאות נסיעה לעובדי מדינה.

אלי אלאלוף: ממתי היה צריך להיות צמוד?

<יעקב זכאי: ההוראה פורסמה ב-1 בינואר 2003.

<יעקב זכאי: לאורך כל התקופה, המועד האחרון בו החשכ"ל עדכן את התעריף שלו – שאגב, כשנגיע לדיון בנושא הזה, אני אסביר מדוע התעריף הזה בכלל לא מתאים לאחזקת רכב של נכים מפני שיש בו מרכיבים שבכלל לא קשורים לעלויות שהנכים צריכים לשאת בהם – התעריף הזה עודכן לאחרונה ביולי 2008 בסך הכול ב-12.9 אחוזים.

<יעקב זכאי: אני מזכיר שעלויות האחזקה של הרכב, גם עלויות הדלק, גם עלויות התיקונים והאחזקה האחרת בהתאם למדדים של הלשכה המרכזית לסטטיסטיקה, עלו בעשרות אחוזים.

<יעקב זכאי: למעשה ב-2012 מחיר הדלק יחסית למה שהיה ב-2003 עלה במאה אחוזים.

<יעל סלנט: איזה מדדים?

<יעל סלנט: על מה אתם מסתמכים?

<יעקב זכאי: על סמך המדדים של הלשכה המרכזית לסטטיסטיקה.

<יעל סלנט: איזה מדדים?

<יעקב זכאי: ראשית, מחירי הדלק וגם מדד הדלק והשמנים.

<יעקב זכאי: יש שמה שנקרא מדד דלק ושמנים.

<יעל סלנט: אבל מדד הדלק והשמנים, אתם הסברתם שלא עלה.

<יעקב זכאי: אני רוצה להשלים את הדברים.

<יעקב זכאי: זאת השחיקה שהייתה בתעריפים לאורך השנים האלה.

<יעקב זכאי: זה הגיע אפילו לשחיקה של 98 אחוזים בהקשר של מדד הדלק והשמנים.

<יעקב זכאי: נדמה לי שבנובמבר 2016 או קצת מאוחר יותר עבר האגף - - -

אלי אלאלוף: אני רוצה להרוויח זמן, ברשותך.

אלי אלאלוף: אני מבין שהבעיה היא מורכבת אבל אני לא רוצה שהמשא ומתן על הנושא הזה יתקיים בוועדה.

<יעקב זכאי: אני רק רוצה להסביר.

אלי אלאלוף: מה שהתחלתם, תעשו את זה ביניכם.

אלי אלאלוף: אני שאלתי שאלה פשוטה והיא ממתי לא עודכנה.

אלי אלאלוף: אם לפי התאריכים שאני שומע, המועדים השונים שהייתה תזוזה כזו או החלטה כזאת זה עושה את העניין מאוד מורכב, אז אני מבקש שכמו שעשיתם, תמשיכו ותבואו עם נוסחה מוסכמת.

אלי אלאלוף: אם לא מוסכמת, לפחות שנוכל להתמודד אתה.

<יעקב זכאי: אדוני, אני לא חלק מהדיונים האלה, כך שאני לא יכול.

אלי אלאלוף: מי שמקיים את הדיון, יש לכם קבוצת ייצוג, יש לכם ארגון שמייצג אתכם.

אלי אלאלוף: אני לא אכנס לזה.

ענת ברקו: אולי הם בכל זאת יכולים ללכת לקראתם כי כבר הייתה הליכה.

ענת ברקו: הם עושים את זה.

אלי אלאלוף: הם עושים את זה.

אלי אלאלוף: הם הסבירו לפני שהגעת שישבו על זה וימשיכו לשבת ביחד.

אלי אלאלוף: הם מינו צוות מקצועי כדי לעשות את זה.

אלי אלאלוף: אני חושב שזאת הדרך הנכונה.

אלי אלאלוף: תמשיכו ותעשו את זה.

אלי אלאלוף: תשתדלו להביא דברים מוסכמים ביניכם.

<רות פרמינגר: תוכל לקבוע לוח זמנים אדוני היושב ראש?

אלי אלאלוף: אמרתי.

אלי אלאלוף: הייתי רוצה לסיים את כל החוק הזה עד לפגרה.

אלי אלאלוף: כל מה שנוכל לקדם, בבקשה.

אלי אלאלוף: יש עוד נושאים שאתם חושבים שתדברו ביניכם ותוכלו להגיע לסיכום, בבקשה.

<חזי משיטה: אדוני היושב ראש, משפט אחד.

<חזי משיטה: אני באמת לא הולך אחורה.

<חזי משיטה: הדיונים התקיימו.

<חזי משיטה: גם מה שאמר עורך דין קובי זכאי, אנחנו הצגנו את הדברים לגבי מדד דלקים ושמנים, לגבי מדד המחירים לצרכן ולגבי מדד עובדי מדינה.

<חזי משיטה: לא מצאנו, לפחות על השנים האחרונות, איזשהו משהו שהם לא קיבלו.

<חזי משיטה: העובדה שמדברת יותר מכל, הארגון בחר מדד שמן ודלקים בשנתיים האחרונות והמדד עלה ב-2017 בשלושה אחוזים ובמשכורת או בתגמולים של ינואר הם יקבלו את שלושת האחוזים.

<חזי משיטה: זאת אומרת, בפברואר הם יקבלו את התגמולים עם תוספת של שלושה אחוזים.

<חזי משיטה: אנחנו לא מתעלמים מהמדד.

<חזי משיטה: זה טייס אוטומטי.

אלי אלאלוף: אני לא פותח את זה.

אלי אלאלוף: הנושא הזה לא לדיון.

<רות פרמינגר: אדוני, רק שאלה קטנה.

<רות פרמינגר: אני מארגון נפגעי פעולות איבה.

<רות פרמינגר: אני רוצה לומר שאנחנו מאוד היינו שמחים כארגון נפגעי פעולות איבה להיות בתוך הדיון הזה שלהם.

אלי אלאלוף: אני לא יודע מה הסידור בעניין הזה.

אלי אלאלוף: אני מחזיר את זה לאגף השיקום שיעשה את הפעולה הנדרשת.

<רות פרמינגר: אני אפנה למשרד הביטחון.

אלי אלאלוף: כן.

אלי אלאלוף: אנחנו יכולים להמשיך?

ענת ברקו: אדוני היושב ראש, יש איזושהי הערה שאתה ביקשת שאני אעלה אותה מיד בתחילת הדיון ואני מצטערת, הייתי בדיון אחר ולכן איחרתי.

ענת ברקו: הנושא של החבר'ה מהקישון, הדור שקיבל את האור הירוק והדור שמספר אנשים בודדים שלא הוכרו.

ענת ברקו: אני מבקשת שהנושא יעלה בפניך בוועדה הקרובה.

ענת ברקו: יש כאן מישהו שמכיר את זה.

אלי אלאלוף: אני לא אמרתי בוועדה הקרובה.

ענת ברקו: תחליט מתי.

ענת ברקו: ביקשת שהנושא יעלה.

אלי אלאלוף: היות והנושא לא כלול בהצעת החוק הנוכחית, אני מציע שנדון בו בנפרד, בהצעת חוק נפרדת.

ענת ברקו: אני מבקשת שיהיה דיון בנושא של מסקנות ועדת שמגר אל מול ועדת שני וזה שנשארו כמה אנשים מחוץ להסכם ובסופו של דבר אנחנו רואים שהם הולכים ומתמעטים לצערנו הרב עקב מחלות שונות ומשונות.

ענת ברקו: אני מודה לך אדוני.

אלי אלאלוף: מקרה אחד בעיני הוא חשוב כמו כל המקרים.

אלי אלאלוף: אנחנו נדון בזה, אבל אמרתי, ביקשתי שיבדקו אם זה כלול בהצעת החוק הנוכחית וזה לא כלול.

אלי אלאלוף: לכן אני מציע שנעשה דיון במיוחד בנושא הזה כדי למצוא את הפתרונות הנדרשים לחברים.

<ערן יוסף: יועץ משפטי, משרד הביטחון.

<ערן יוסף: לבקשתך העברתי אליך מסמך שמתאר את כל ההיסטוריה של נושא ועדת שמגר.

<ערן יוסף: אם חברי הוועדה רוצים לקבל, יוכלו לקבל ממך.

אלי אלאלוף: בכל מקרה אנחנו נקיים דיון בעניין הזה אבל בנפרד מהחוק הזה.

ענת ברקו: גם ועדת שני או רק ועדת שמגר?

אלי אלאלוף: הכול, הכול, הכול.

אלי אלאלוף: הייתה לנו גם שיחה ראשונה או דיון ראשון בעניין.

<אבי חן: מחוז תל אביב, ארגון נכי צה"ל.

<אבי חן: רציתי לומר משהו בקשר לוועדות האלה שעומדות להתכנס.

<אבי חן: אני חושב שבמצב היום בארגון נכי צה"ל יש צורך שחוץ מהאנשים שיושבים שם, שזה רפי כהן, צמח והיושב ראש, יהיה נציג למחוז תל אביב, שזה עידן.

<אבי חן: הוא מייצג 22 אלף נכים ואני חושב שמן הראוי שיהיה נציג שלנו שם.

<אבי חן: יש לנו חילוקי דעות וזה לא סוד אבל בעניינים כאלה, כשזה הולך להיות לדורי דורות, אני חושב שחייבים להכניס את עידן לשם כדי שהוא יהיה בעניינים ויעזור לנו.

<אבי חן: אנחנו אתמול ראינו מסמך שהארגון הסכים לתזכיר הזה תמורת תמיכות של שלושים מיליון שקלים מאגף השיקום.

<אבי חן: אני רואה את זה בצורה הכי חמורה שיש.

אלי אלאלוף: יש לי בקשה.

אלי אלאלוף: אני רוצה לדון בדברים שיש בפני.

<אבי חן: עידן יוכל לשבת שם?

אלי אלאלוף: אתה יכול לתת לי לענות לך?

אלי אלאלוף: אני רוצה לדון רק בנושאים שהם לפנינו ולא בנושאים שאינם לפנינו.

<אבי חן: אבל מי ישב בוועדה?

אלי אלאלוף: תן לי לסיים את דבריי.

אלי אלאלוף: אני פונה באופן אישי לארגון הנכים.

אלי אלאלוף: תשקלו את האפשרות לצרף חברים נוספים במשא ומתן שלכם מול האגף, ובלי להגיד שמות.

אלי אלאלוף: לא אמרתי שמות.

אלי אלאלוף: שמענו שיש כאן שתי המלצות ובאופן אישי, ספונטנית, הייתי אומר שתעשו את זה אבל תעשו את זה בשיקולים שלכם.

אלי אלאלוף: אנחנו לא קובעים מי יצורף לוועדה.

אלי אלאלוף: יש כאן משא ומתן שהיה בין ארגון הנכים לבין האגף ואנחנו רוצים להשאיר את המתכונת הזאת.

אלי אלאלוף: האגף וארגון הגג ימצאו את הדרך לצרף חברים נוספים.

<חיים בר: בארגון נכי צה"ל יש ארגון ויש לו מוסדות וכל תזכיר חוק הנכים הזה עבר את כל התהליך של המוסדות, כולל הוועד הארצי של ארגון נכי צה"ל והוועידה.

<חיים בר: כל מי שיושב כאן היום, מנציגי הארגון המכהנים כיום, כל יושבי ראש המחוזות, הצביעו בעד זה.

<חיים בר: זה החוק.

<חיים בר: אלה הנהלים וכך אנחנו עובדים.

<חיים בר: אם צריך לשים מישהו באיזושהי ועדה, הלך לשם גם יושב ראש מחוז תל אביב והוא לא בקיא יותר ממישהו אחר כאן.

<חיים בר: אני מקבל את ההחלטה.

<חיים בר: אנחנו נחליט מי יהיה שם.

אלי אלאלוף: אני מבקש לשקול את בקשתי.

אלי אלאלוף: הדיון נגמר.

אלי אלאלוף: אני בעד להיכנס לנושא.

<יעל סלנט: אנחנו ממשיכים בסעיף 9כט.

<יעל סלנט: 9כט.

<יעל סלנט: נכה בעל דרגת נכות זמנית נכה שנקבעה לו דרגת נכות זמנית המזכה בזכאות נוספת לניידות לפי סימן זה, שדרגת הנכות הזמנית המזכה ברכב נקבעה לתקופה רציפה ובמועד מימוש הזכאות לרכב תוקף דרגת הנכות הזמנית הוא לתקופה שלא תפחת משישה חודשים, יקבל סיוע לרכישת רכב רפואי כמפורט להלן: נכה כאמור בפסקאות (1) ו-(2) שבסעיף 9כב, יקבל את הסיוע כמפורט באותן פסקאות ובלבד שדרגת הנכות הזמנית נקבעה לתקופה של 30 חודשים לפחות.

<יעל סלנט: על אף האמור בפסקה (1), נכה כאמור בפסקאות (1) ו-(2) שבסעיף 9כב, שדרגת נכותו בשל פגימות בגפיים תחתונות היא בין 35 אחוזים ל-49 אחוזים או שדרגת נכותו היא 60 אחוזים לפחות, יקבל סיוע לרכישת רכב בנפח מנוע שלא יעלה על 1,600 סמ"ק אם דרגת הנכות הזמנית נקבעה לתקופה של 12 חודשים לפחות.

<יעל סלנט: נכה כאמור בסעיף 9כב(3) שדרגת נכותו בשל פגימות בגפיים התחתונות היא 50 אחוזים לפחות, יקבל סיוע לרכישת רכב בנפח מנוע שלא יעלה על 1,800 סמ"ק, ואם לא יימצא רכב יציג בנפח מנוע 1,800 סמ"ק – לא יפחת מ-1,600 סמ"ק, ובלבד שדרגת הנכות הזמנית נקבעה לתקופה של 12 חודשים לפחות.

ענת ברקו: ואם דרגת הנכות היא פחות מ-12 חודשים, מה הם עושים?

<יעל סלנט: זה לפי הכללים.

<יעל סלנט: הם לא יהיו זכאים, ככל שזה סעיף הפגימה שלהם, מה שמשתקף ב-9כב(3).

<יעל סלנט: אולי תיכף נוכל לשמוע את הרציונל.

<יעל סלנט: נכה כאמור בסעיף 9כב(5) יקבל סיוע לרכישת רכב בנפח מנוע שלא יעלה על 2,000 סמ"ק, ואם לא יימצא רכב יציג בנפח מנוע 2,000 סמ"ק – לא יפחת מ-1,800 סמ"ק, ובלבד שדרגת הנכות הזמנית נקבעה לתקופה של 12 חודשים לפחות.

<יעל סלנט: שוב, גם כאן, ככל שההערות נוגעות ללא יפחת ולא יעלה, נדון בזה במרוכז עת תתקבל ההחלטה.

<יעל סלנט: נכה שקיבל סיוע לרכישת רכב רפואי לפי סעיף זה, יהיה זכאי לדמי ניידות לפי סעיף 9ל בהתאם לדרגת נכותו הזמנית, ויראו בה לעניין זה כאילו הייתה דרגת נכות קבועה.

<יעל סלנט: אולי לאור ההערה שנשמעה כאן מחברת הכנסת ענת ברקו, כדאי שתסבירו מה היה הרציונל בבסיס הסעיף הזה ולמה דווקא תקופות הזמנים האלה.

ענת ברקו: אני רוצה גם לומר מילה.

ענת ברקו: לפעמים עד שמתגבש הנזק, יש הליך שהוא ממושך לקביעת אחוזי נכות.

ענת ברקו: מה עושים?

ענת ברקו: מה האנשים האלה יכולים לעשות?

<חזי משיטה: ההוראות הקיימות הן אלה שהקריאה יעל.

<חזי משיטה: כך אנחנו נוהגים.

<חזי משיטה: מהניסיון שיש באגף שיקום, הנכות הזמנית נקבעת ולשמחתי היא גם מוכיחה את עצמה.

<חזי משיטה: זאת אומרת, הערכה של הנכות ביציאה לדרך אם היא זמנית, בדרך כלל משתפרת ואנחנו נותנים את הרכב, כפי שנאמר כאן, בנכות זמנית בדרגה אחת פחות עם רמת הניידות שנגזרת מהנכות שנקבעה, גם אם היא זמנית.

<חזי משיטה: אני חושב שזה נוהג הוגן ונכון ואני אומר שוב, כשיש פציעה והנכות שלה היא זמנית, בדרך כלל יש השתפרות.

<חזי משיטה: אנחנו רואים את זה.

<חזי משיטה: אני נמצא זמן קצר באגף שיקום, שנה וזה זמן קצר יחסית לאנשים שעובדים שם, ואני חווה את העניין הזה, שהזמניות לנכים, לשמחתי, יורדת באחוזים ניכרים עם השתפרות במצבם של הפצועים.

ענת ברקו: מה טווח הזמן שאתה רואה בממוצע בין קביעת הנכות הזמנית לבין השיפור?

ענת ברקו: לצערנו יש גם החמרה.

<חזי משיטה: אני אתן לך שתי דוגמאות קיצון, מבלי לנקוב בשמות.

<חזי משיטה: פצועים משנת 2017-2016.

<חזי משיטה: באחד הייתה נכות מאוד גבוהה של מאה אחוזים, זמנית, והיא ירה לעשרות בודדות של אחוזים כי ההשתפרות הייתה דרמטית בחודשים ספורים.

<חזי משיטה: לעומת זאת הייתה תאונה קשה של נכות מאוד גבוהה שנקבעה לה דרגת זמניות של שלוש שנים ובשיקול נוסף, בגלל מצב המשפחה והנכה והידיעה והמומחים טענו שהמצב לא ישתנה, התכנסה הוועדה כדי לתת קביעות לנכות על מנת לא לפגוע בזכויות של הנכה כי המצב שלו הוא ברור רפואית שלא ישתנה.

<חזי משיטה: אני לא אתן את השמות ולא את הדוגמאות של הפציעות אבל אני נותן לך שתי דוגמאות קונקרטיות.

<אבנר גולן: ארגון נכי צה"ל.

<אבנר גולן: יש לי בעיה עם הנוסח של סעיף (ב).

<אבנר גולן: תשלום דמי ניידות.

<אבנר גולן: תשלום דמי הניידות, זה לא קשור אם הנכה רוכש רכב או לא רוכש אותו.

<אבנר גולן: נכה שקיבל סיוע לרכישת רכב רפואי לפי סעיף זה, יהיה זכאי לדמי ניידות.

<אבנר גולן: דמי ניידות שמשולמים גם אם הנכה לא מממש רכב רפואי בפועל.

<אבנר גולן: אם הוא לא רוכש את הרכב.

<אבנר גולן: כאן מתנים את זה בכך שהוא יקבל את דמי הניידות.

<פזית תדהר: יש סעיף אחר.

<אבנר גולן: הסעיף הזה מתנה את מתן דמי הניידות בכך שהנכה ירכוש רכב.

<אבנר גולן: דמי הניידות משולמים גם אם הנכה אינו רוכש רכב, אינו מממש את הזכאות שלו.

<יעל סלנט: אולי אפשר להציע, כמו שעשינו במקומות אחרים.

<יעל סלנט: במקום לומר נכה שקיבל סיוע לרכישת רכב רפואי, נגיד נכה שזכאי לסיוע לרכישת רכב רפואי לפי סעיף זה.

<אבנר גולן: יקבל דמי ניידות, ללא קשר למימוש.

<יעל סלנט: אם הוא לא מימש את הזכאות והוא זכאי, למה שלא יקבל?

<פזית תדהר: לשכה משפטית, משרד הביטחון.

<פזית תדהר: יש הבדל.

<פזית תדהר: נכה שלא מממש את הזכאות שלו לרכב רפואי, מקבל את דמי הניידות ברמה הבסיסית שלהם ולא לפי דרגת הנכות כי הוא לא מימש רכב רפואי.

<פזית תדהר: אבנר, לשאלתך, בהמשך הפרק יש סעיף ספציפי שדן בסיטואציה הזאת שאתה מתאר של נכה שבחר שלא לממש את הזכאות שלו וכתוב שם הזכאות שלו לדמי ניידות ברמה הבסיסית.

אלי אלאלוף: למה את חושבת שההערה שלו לא מוצדקת?

<פזית תדהר: כי קיים סעיף נפרד שעוסק בנכה שלא מממש רכב רפואי וקובע שנכה כזה זכאי לדמי ניידות.

<יעקב זכאי: סעיף שגם הוא בעייתי.

<רות פרמינגר: אני רק רוצה להעלות איזה רעיון שיכול להיות שמישהו לא יממש כי לא יהיה לו כסף לרכוש ויש לו רכב במשפחה, וזה ישמש אותו כרכב רפואי ולכן בעיני זה רכב רפואי לכל דבר ועניין.

<רות פרמינגר: לכן הוא זכאי לדמי הניידות.

<יעקב זכאי: צריך להיות אינטרס של אגף השיקום שנכה שמחליט שהוא לא רוצה לקבל סיוע כספי מאגף השיקום כדי לרכוש רכב רפואי ורוצה להשתמש ברכב שלו או ברכב אחר, למה שהוא לא יקבל את דמי הניידות?

<יעקב זכאי: המוגבלת שלו לא השתנתה והיא לא תלויה בשאלה האם הוא מימש את הזכאות שלו לרכוש רכב על חשבון משרד הביטחון או לא.

<יעקב זכאי: למה שגם בדמי הניידות הוא יקופח?

<יעקב זכאי: לא מספיק שהוא בא לקראת האגף ולא משתמש בכספי הסיוע שלהם, אז גם דמי ניידות הוא לא יקבל כפי שמגיע לו?

<יעקב זכאי: המוגבלות שלו נשארה אותה מוגבלות.

<עידן קלימן: בוקר טוב.

<עידן קלימן: יושב ראש מחוז תל אביב, ארגון נכי צה"ל.

<עידן קלימן: ראשית, ברכות על הניצחון את מול בגביע המדינה.

אלי אלאלוף: זה היה מובן מאליו.

אלי אלאלוף: אחרי שהפסדנו אצלם בגמר לפני כמה שנים.

<עידן קלימן: הנקמה הגיעה.

<עידן קלימן: ברשותך אדוני אני רוצה לחזור אחורה לסעיף שחברת הכנסת ברקו העלתה, שהוא סעיף הרבה יותר חשוב מכפי שזה נראה.

<עידן קלימן: אני מדבר מניסיון.

<עידן קלימן: אני קלטתי פצועי מלחמת לבנון השנייה במחוז תל אביב.

<עידן קלימן: אחת הבעיות הגדולות ביותר הייתה מרגע הקליטה, אחוזי הנכות הזמניים במיוחד של החבר'ה הצעירים שהם סטודנטים, חבר'ה שהיו סטודנטים, שיצאו למלחמה וחזרו פצועים, ועל מנת שהם יוכלו להמשיך ולהגיע למרכזים האקדמאיים ולחזור לשיקום כמה שיותר מהר, הם נדרשו לרכבים.

<עידן קלימן: אחד המאפיינים של מלחמת לבנון השנייה היו פצועי גפיים תחתונות מרסיסים.

<עידן קלימן: הרבה מאוד פצועי גפיים.

<עידן קלימן: אני ניגשתי לרופא הראשי דאז, דוקטור דולפין, הוא קבע אתי פגישה בחג הפסח, ישבנו והוא אישר בתוקף ההוראה שהייתה בסמכותו כרופא ראשי לאשר על פי שיקול דעתו רכבים רפואיים, אם הוא חושב שאותו נכה יהיה מעל 30 אחוזים גפיים תחתונות.

<עידן קלימן: הוא אישר במעמד הפגישה שלנו עשרה רכבים לסטודנטים, לחיילים, וכל האישורים שהוא נתן התגלו במציאות, לצערי הרב, כנכונים.

<עידן קלימן: אותם אנשים באמת נשארו אחרי שלוש שנים עם נכויות קשות, אבל ההחלטה שהוא קיבל אפשרה להם לחזור מהר מאוד לספסל הלימודים.

<עידן קלימן: אני נתקל בזה לא פעם בעוולה הזאת כאשר נקבעים לאנשים 11 חודשים או 23 חודשים.

<עידן קלימן: אני חושב שחסר כאן סעיף, ואני כבר מציע לאדוני כי אדוני אוהב שגם מציעים לו הצעות אופרטיביות ולא רק פוסלות, שאומר שעל אף הנאמר, נתונה לרופא הראשי הסמכות במקרים יוצאי דופן לשקול הענקת רכב רפואי למרות הנכות הזמנית, אם הוא חושב שיש צורך בכך.

<קריאה: במסגרת ועדת החריגים?

<עידן קלימן: לא בוועדת חריגים.

אלי אלאלוף: אני מציע שאם הדברים שאתם רוצים להגיד נאמרו לפני כן, בואו נחסוך זמן.

אלי אלאלוף: אני מודיע לכם שהיום דקה לפני 11:00 אנחנו מתפזרים.

אלי אלאלוף: תחסכו בדברים כדי שנוכל להתקדם.

<נעים עזר: יושב ראש מחוז ירושלים, ארגון נכי צה"ל.

<נעים עזר: בהמשך לסעיף (א)(1), רשום שם שנקבעה לתקופה של 30 חודשים.

<נעים עזר: בהוראה הקודמת יש סעיף שאומר שלצורך קביעת הזכאות לרכב לתקופת נכות זמנית לנכים כאמור בסעיפים 32 ו-35, תובא במניין התקופה שמתאריך תחילת הנכות ועד לתאריך תום הנכות בפגימות המזכות ברכב רפואי.

<נעים עזר: זה נעלם מכאן.

<נעים עזר: אני חושב שהסעיף הזה מאוד מאוד חשוב לצורך הזכאות הזמנית וזה נעלם מהתזכיר.

<מאיר חלבי: ארגון נכי צה"ל.

<מאיר חלבי: אני רוצה לחדד את מה שאבנר אמר.

<מאיר חלבי: יש כאן פרדוכס גדול ואומר למה.

<מאיר חלבי: יש נכה שאין באפשרותו לרכוש רכב דרך משרד הביטחון.

<מאיר חלבי: הוא רוכש רכב בשוק הפרטי ואז ישר מורידים לו את דמי הניידות ל-1,145 ובנוסף לכך הוא גם לא מקבל את דמי הביטוח השנתיים.

<מאיר חלבי: יוצא שהוא נדפק פעמיים.

<מאיר חלבי: אין לו מצב כלכלי שהוא יכול לרכוש רכב.

אלי אלאלוף: אנחנו בכנסת.

ענת ברקו: נמצא ניזוק.

<מאיר חלבי: נמצא ניזוק.

<רות פרמינגר: אלה מלים מאוד עדינות לעומת מה שאנחנו שומעים בוועדות אחרות.

<מאיר חלבי: הוא נמצא ניזוק.

<מאיר חלבי: הוא לא רכש דרך מדינת ישראל רכב רפואי, הלך ורכש באופן עצמאי, לא מקבל את דמי הניידות האמיתיים אלא מורידים את זה ל-1,145 וגם לא מקבל את דמי הביטוח השנתיים.

<מאיר חלבי: אני חושב שיש כאן עוול פעמיים.

אלי אלאלוף: אני רק מזכיר למי שלא זוכר שרותי פעם הייתה שדרנית בטלוויזיה.

אלי אלאלוף: מי שלא מספיק ותיק כמוני ולא זוכר.

אלי אלאלוף: אתם לא תאמינו, אבל עבדנו ביחד ולא אומר כמה עשרות שנים אבל היא נשארה צעירה ולא כמוני.

<אבנר גולן: בהמשך למה שנאמר כאן.

<אבנר גולן: יש כאן סעיף מאוד חשוב ומרכזי שנגרע מהתזכיר שנותן פתרון לנכויות שהן בעצם לא מקנות בשלב הראשון זכאות לרכב רפואי או שנמצאים בתהליך של ועדה רפואית.

<אבנר גולן: חבל שנגרע מהתזכיר.

<אבנר גולן: ברשותך, אני רוצה להקריא אותו.

<אבנר גולן: "זכאות חריגה – ניתנה סמכות לראש היחידה לשירותים רפואיים לקבוע זכאות לרכב רפואי ואת נפח המנוע של הרכב במקרים שלהלן:

<אבנר גולן: נקבעו לנכה על ידי ועדה רפואית אחוזי נכות כאמור בסעיפים 30 ו-31, הנכויות הזמניות, לתקופה זמנית או קצרה מהתקופה הגבוהה לקבלת רכב רפואי וכאשר מתקיימים התנאים המצטברים הבאים: הנכה אינו מסוגל להתנייד ללא רכב עקב נכותו המוכרת.

<אבנר גולן: קיימת אפשרות סבירה שהוועדה הרפואית תאריך את הנכות או תקבע אותה לצמיתות.

<אבנר גולן: נכה שסעיף הפגימה שניתן לו על ידי הוועדה הרפואית מותאם לסעיף המקנה זכאות לרכב הרפואי".

<אבנר גולן: כל התנאים האלה בעצם בסמכות רופא ראשי להקנות זכאות לרכב רפואי ולקבוע את סוג הרכב ואת נפח המנוע.

<אבנר גולן: חבל שזה נגרע מכאן.

<אבנר גולן: זה בדיוק נותן מענה לכל הנכים שיש להם נכות זמנית, שוועדה רפואית נותנת לא בתום לב נכות של 11 חודשים, חצי שנה, פחות מהזמן הקבוע לקבלת רכב רפואי.

<אבנר גולן: חשוב שיוסיפו את הסעיף הזה לחוק.

אלי אלאלוף: ברשותכם, לפני שתסכמו אתם, אני רוצה להביע דעה.

אלי אלאלוף: אם מאשרים זכאות כלשהי לנכה או לאדם כלשהו והוא לא מנצל את זה, זה לא אומר שזה חסכון למערכת?

אלי אלאלוף: זה לא צריך לעשות חסכון למערכת.

אלי אלאלוף: "מגיע לי" משהו, אשתמש או לא אשתמש, זה בעיה שלי.

אלי אלאלוף: לא הטבה לכם, למערכת.

אלי אלאלוף: קחו בחשבון שתמיד המערכת חזקה יותר מהאדם הבודד.

אלי אלאלוף: לכן אתם צריכים ללכת לטובתו.

אלי אלאלוף: אישרתם לו נכות מסוימת עם זכאות מסוימת, ינצל או לא ינצל - זו בעיה שלו.

אלי אלאלוף: אתם חייבים להעמיד לרשותו את ההתחייבויות שלכם.

אלי אלאלוף: אני לא מבין למה אתם נותנים אישור כזה ואחר כך חוזרים בכם בדרך מינהלית אחרת.

אלי אלאלוף: אני לא מצליח לתפוס את זה.

אלי אלאלוף: מגיעות לו לנכה זכאויות – יקבל את כל הזכאויות.

אלי אלאלוף: ישתמש או לא ישתמש, זה עניינו.

אלי אלאלוף: אם הוא רוצה לחסוך, מה רע בזה?

אלי אלאלוף: ממילא אחר כך כשירצה הלוואה מכם, תבדקו אם יש לו את החלק האישי שהוא מספיק גדול כדי להשתמש בהלוואות או בהטבות שאתם מעמידים לרשותו.

אלי אלאלוף: אני מציע שבאמת בנושא הזה תתקנו.

אלי אלאלוף: שמענו את דבריו של אבנר וכולנו יודעים את הבקיאות שלו בנושא הניידות.

אלי אלאלוף: אני חושב שמה שאישרתם, אישרתם ולא שאתם מחכים לו בסיבוב כדי להוריד מהאישור שנתתם.

אלי אלאלוף: זה הסיכום שלי.

אלי אלאלוף: אני חושב שבזה אתם צריכים למצוא את הפתרון ולהחזיר לאנשים את הזכויות שלהם.

אלי אלאלוף: אני מבקש מהאגף להביע עמדה בנושא.

<פזית תדהר: אני רוצה להשיב לשתי ההערות שנשמעו כאן.

<פזית תדהר: ראשית, לגבי הסמכות של הרופא הראשי, היא לחלוטין לא נשמטה מנוסח החוק.

<פזית תדהר: חבר'ה, אנחנו פשוט עוד לא הגענו לסעיף הזה ואתם קצת קופצים לפני כן.

<פזית תדהר: הסמכות של הרופא הראשי נמצאת במסגרת סעיף 9מ ויש פתרון לנכים.

<פזית תדהר: חשוב לי שזה יהיה רשום בפרוטוקול.

<פזית תדהר: יש פתרון לנכים שדרגת הנכות שלהם נקבעה כזמנית לתקופה קצרה יותר.

<פזית תדהר: אכן יש סמכות לרופא הראשי וזה נמצא בחוק.

<פזית תדהר: זה פשוט לא נכון להגיד שזה לא נמצא בחוק.

<יעל סלנט: סעיף 9מ(3)(א), דרגת הנכות הזמנית נקבעה לנכה.

אלי אלאלוף: אנחנו נמצא את התשובה אחר כך.

<יעקב זכאי: זו בדיוק הנקודה.

<יעקב זכאי: זו ועדת חריגים.

<יעקב זכאי: זה לא הרופא הראשי.

<פזית תדהר: הערה שנייה לגבי דמי הניידות לנכה שלא רכש רכב רפואי.

<פזית תדהר: גם כאן אנחנו קצת מקדימים את המאוחר כי ההסדר הזה קיים בסעיף 9ל(ג) שעדיין לא הגענו אליו.

<פזית תדהר: בכל מקרה, אני רוצה לומר שאני מופתעת מההערה כאילו אדם לא מממש את הזכאות שלו לרכב רפואי כי אין לו את המשאבים לעשות זאת.

<פזית תדהר: זה סעיף שכן הוקרא בוועדה הקודמת והרי משרד הביטחון מממן באופן מלא את רכישת הרכב הראשון, 85 אחוזים במענק ו-15 אחוזים בהלוואה מסובסדת.

<פזית תדהר: מאיפה מגיעה ההערה כאילו הנכה לא יכול לרכוש את הרכב אם המדינה היא זאת שמממנת את הרכישה?

אלי אלאלוף: הוא לא רוצה לרכוש את הרכב.

אלי אלאלוף: זה שיקול שלו.

<פזית תדהר: הוא מקבל דמי ניידות.

<פזית תדהר: אף אחד לא פוגע בו.

אלי אלאלוף: מישהו רוצה להתייחס להערת היועצת המשפטית?

<יעקב זכאי: כן, אני.

<יעקב זכאי: במלוא הכבוד, התשובה שניתנה היא לא התשובה לשאלה.

<יעקב זכאי: אנחנו דיברנו על סמכות הרופא הראשי ועורכת הדין פזית תדהר הפנתה אותנו לסמכות שהועברה לוועדת חריגים.

<יעקב זכאי: יש הבדל תהומי בין ועדת חריגים לבין הרופא הראשי ועוד נגיע לוועדת החריגים ולהרכב שלה ונראה שגם שם יש שינוי לרעת הנכים בהרכב הוועדה ויש לזה משמעות.

<יעקב זכאי: לכן הסמכות של הרופא הראשי נשללה.

אלי אלאלוף: פזית, את רוצה להגיב להערה של עורך דין זכאי?

<חזי משיטה: אני אגיד.

<חזי משיטה: אני אגיע גם להערה שלו אבל לפני כן, אני לא יכול להתעלם מדברים שנאמרים כאן.

<חזי משיטה: זה מייחס או מטיל צל שלא בצדק על עובדי אגף השיקום באשר הם בוועדות הרפואיות או בוועדות הרכב.

<חזי משיטה: אף אחד בוועדות הרפואיות לא פועל בחוסר תום לב כשהוא קובע אחוזים, הוא קובע אותם ל-11 חודשים או כדי לא לתת לו רכב.

<חזי משיטה: זה ממש תלוש מהמציאות בה אנחנו חיים ואתם יודעים את זה, אבנר.

<חזי משיטה: אני חושב שלא ראוי להתנהל ולהתנהג ולהטיל דופי באנשים האלה, לא ברופאים של הוועדות, לא במנהלי הוועדות ולא בעובדי האגף.

<אבנר גולן: זאת לא הטלת דופי.

<חזי משיטה: זאת הטלת דופי.

<חזי משיטה: להגיד שלא פועלים בתחום לב, זאת הטלת דופי.

אלי אלאלוף: אני לא שמעתי מושג כזה.

<רות פרמינגר: נכון.

<רות פרמינגר: לא נאמר.

<חזי משיטה: יש פרוטוקול.

ענת ברקו: לא נאמר אבל אני שמחה שיש רופאים בוועדות.

<חזי משיטה: אני שמח שיש פרוטוקול וזה מה ששמעתי.

אלי אלאלוף: לא.

אלי אלאלוף: לא הייתה כוונה כזאת.

<קריאה: אבל זה מה שאנחנו חושבים אבל לא אמרנו את זה.

אלי אלאלוף: ברשותך, חזי, אל תיפגע מזה.

אלי אלאלוף: הגעת לאגף ואתה יודע ואתה חייב לשנות את האווירה הישנה באגף.

אלי אלאלוף: אני סומך עליך ואני יודע שאתה תצליח בכך.

אלי אלאלוף: אל תיפגעו מזה.

אלי אלאלוף: האווירה משתנה ואני בטוח שהיא תמשיך ותשתנה.

אלי אלאלוף: אל תיפגעו.

אלי אלאלוף: זאת לא פגיעה בוותיקים באגף.

<חזי משיטה: אנחנו קמים, כל עובדי האגף, כל יום לעבודת קודש הזאת וקמים עם מרץ רב.

<חזי משיטה: עובדים של 40-30 שנים , כאילו זה יום העבודה הראשון שלהם.

<חזי משיטה: האנשים שיושבים כאן מכירים אותם.

<קריאה: אנחנו לא מסכימים אתך.

אלי אלאלוף: לא.

אלי אלאלוף: זה לא נושא לדיון.

אלי אלאלוף: זאת הערה חשובה אבל לא נקיים דיון.

ענת ברקו: הערה חשובה מאוד ובואו נשאיר את זה כך.

אלי אלאלוף: לא נקיים דיון על זה.

אלי אלאלוף: להערה של קובי זכאי, יש לך התייחסות?

<חזי משיטה: קודם כל, מה שפזית אמרה.

<חזי משיטה: יש כאן ועדת חריגים.

<חזי משיטה: אני אומר משהו באופן כללי, עקרוני ועל מה אנחנו יושבים.

<חזי משיטה: אנחנו יושבים על תזכיר חוק שמעגן את ההטבות של נכי צה"ל בחוק.

<חזי משיטה: אף אחד לא יוכל לגעת בהן, לקחת אותן, לתרגם אותן אחרת אחרי שהחוק יעבור.

<חזי משיטה: אני חושב שזה טוב לארגון הנכים וטוב לכל מי שעוסק בזה.

<חזי משיטה: אין ולא יהיו יותר.

<חזי משיטה: אולי אני אשמע כמעביר ביקורת אבל אני לא חושב שהשיטה הקודמת היא טובה.

<חזי משיטה: אין יותר פתק מרופא או מעוזר שר או ממנכ"ל או ממישהו שיכול לתת משהו שהוא לא בסמכות.

<חזי משיטה: הרי מאיפה הגענו לתזכיר הזה?

ענת ברקו: אם תכתוב נכה שזכאי, זה פותר את הבעיה.

<חזי משיטה: אני מתייחס באופן עקרוני.

<חזי משיטה: אנחנו מעגנים את ההטבות האלה על מנת שלא יחזרו על עצמם דברים כאשר בסוף האוצר יתכחש להם והיועץ המשפטי של הממשלה יתכחש אליהם וייקחו אותם בחזרה.

<חזי משיטה: יש כאן חוק עם מנגנונים ששר הביטחון מרכיב אותם, וכן, יש ועדת חריגים שלא אמורה לפגוע.

<חזי משיטה: אני יושב שנה בוועדת חריגים כיושב ראש, יושבים אתי נציגי הארגון, אבנר או מחליפו או מי שלא יהיה, או לפעמים עידן מופיע שם – אין לאגף שיקום שום כוונה לפגוע בוועדות חריגים למי שמגיע שדרוג ברכב, שמשפר את מצבו.

<חזי משיטה: לשם מגיעים האנשים לא שמגיע להם רכב באופן של זכאות אוטומטית כמו רכב רפואי אלא כאלה שאומרים שיש להם רכב רפואי אבל יש להם בעיה פיזית בגינה צריך להתאים רכב גדול יותר.

<חזי משיטה: אנחנו מתכנסים ואנחנו עושים את זה.

<חזי משיטה: לא היה לי פעם אחת ניגוד עניינים עם ארגון נכי צה"ל בשנה שאני נמצא כאן.

ענת ברקו: אבל הניסוח חייב להיות מדויק.

ענת ברקו: אדוני היושב ראש, אם במקום נכה שקיבל סיוע לרכישת רכב רפואי, נאמר נכה שזכאי – פתרנו את הבעיה.

<קריאה: זה סותר סעיף אחר.

<אבנר גולן: אנחנו תמיד אומרים שהמצב אמור לשקף את ההוראות.

אלי אלאלוף: תשובות ביניים כאלה שלא מגיעות לפרוטוקול, לא.

<אבנר גולן: אנחנו בכל דיון, חדשות לבקרים אומרים שבעצם התזכיר אמור לשקף מצב קיים.

אלי אלאלוף: נכון.

<אבנר גולן: זאת אומרת, לקחת את מה שכתוב בהוראה ולהעתיק אותה לתוך התזכיר עצמו.

<אבנר גולן: לא להעתיק לפי נוחות של אנשים כאלה ואחרים ולתת הסברים או פרשנויות משפטיות מפולפלות.

אלי אלאלוף: מסכים אתך.

<מאיר חלבי: אנחנו כבר חמש שנים על הדיונים האלה.

אלי אלאלוף: הערה שלא בונה.

<אבנר גולן: לצערי זה לא התבצע בצורה כזאת.

<חלבי מוניר: מחוז חיפה, ארגון נכי צה"ל.

<חלבי מוניר: אני מדבר בקשר לוועדות שהוא מדבר עליהן להתאמת רכב.

<חלבי מוניר: לצערי הוועדה בודקת את הנכה ונותנת את המסקנות שלה אבל משרד הביטחון לא מכבד את זה.

<חלבי מוניר: שנית, מתאימים רכב של נכה קטוע רכב בצד ימין ואין בחברות ההשכרה רכב חלופי ואין רכב חלופי במאגר.

<חלבי מוניר: הרכב הוא עם דוושה בצד שמאל.

<חלבי מוניר: מתי ייפתר הנושא הזה?

<חלבי מוניר: התאמת רכב, סתם משלמים כסף למהנדס הרכב ומהנדס הרכב לוקח אותך לאן שהוא רוצה וקובע את הרכב בו הוא רוצה ולא רכב שמתאים לך למרות שהוועדה קבעה שהרכב הזה לא מתאים.

אלי אלאלוף: זאת נראית לי תשובה טכנית.

<אריה טל: ארגון נכי צה"ל.

<אריה טל: לגבי הנושא של ועדת חריגים שחזי העלה.

<אריה טל: אני נפגע ועדת החריגים האחרונה.

אלי אלאלוף: אנחנו לא בסעיף הזה.

אלי אלאלוף: כשנגיע לוועדת החריגים, נתייחס.

<אריה טל: הוא העלה את הנושא של ועדת החריגים בנושא הרכב.

<יעל סלנט: בנושא הזמניות.

<אריה טל: לצערי יש אצלי החמרה.

<אריה טל: כשנה וחצי אני על כיסא גלגלים.

<אריה טל: לאחרונה הגשתי בקשה להקדים את החלפת הרכב בעשרה חודשים כי אין לי דלת חשמלית.

<אריה טל: ועדת החריגים העבירה אותי לוועדה חיצונית ושם עשו ממני צחוק והיום רוצים להקים לי מתקן על הגג וזה מתקן פגום.

אלי אלאלוף: עם כל הכאב שלי למצבך, אני לא דן במקרים אישיים.

אלי אלאלוף: לבי אתך אבל כאן לא נדון במקרים אישיים.

<אריה טל: זה לא מקרה אישי.

<אריה טל: זאת תשובה לגבי ועדת חריגים שהיא לא עומדת במבחן המציאות.

<ריזק סאלאח: נציגות נכים קשים.

<ריזק סאלאח: אני שומע את ראש האגף מדבר על דברים שבאמת מציירים מצב ורוד מאוד לנכים בוועדות התאמת רכב.

<ריזק סאלאח: כחוויה אישית מחבריי, ואני מקבל אלי את הפניות האלה ואני פונה לאגף בהרבה מקרים, יש התעלמות מדרישות של נכים לגבי המצב הרפואי שלהם.

<ריזק סאלאח: מהנדס רכב שעושה את העבודה הוא חותמת גומי של מה שרוצה האגף ולא מתייחס לצרכי הנכה בניידות.

<ריזק סאלאח: זה מצב מאוד בעייתי ומאוד חמור.

אלי אלאלוף: במה מתבטא מה שאתה אומר עכשיו?

<ריזק סאלאח: זה מתבטא בכסף שחוסך האגף על גב הנכה.

אלי אלאלוף: לא.

אלי אלאלוף: במה זה מתבטא בחוק שאנחנו קובעים?

<ריזק סאלאח: אנחנו מדברים על ניידות ועל התאמת רכב לנכה מסוים.

<ריזק סאלאח: אני מדבר על הנכים הקשים ביותר שלא מקבלים מענה להתאמת רכב.

אלי אלאלוף: על זה תתלוננו לא במסגרת הדיון הזה.

אלי אלאלוף: יש לי בקשה מאלעד.

אלי אלאלוף: תציג את עצמך כדי שנדע.

אלי אלאלוף: אנחנו דנים רק בסעיפים אותם אנחנו קוראים.

אלי אלאלוף: תשב ליד השולחן ועוד מעט נגיע אליך.

<עידן קלימן: אמרו כאן דברים כואבים ואני מבקש להחזיר את אדוני למה שהוא ביקש לגבי הנכה הזמני שאין מספיק חודשים על מנת להעניק לו רכב רפואי.

<עידן קלימן: אני מבקש לחזור ולהדגיש כאן את מה שאמרה היועצת המשפטית של אגף השיקום ולומר שזה בפירוש שלא המצב שיש היום בזמן שאנחנו כאן ולכן זה לא צילום מצב.

<עידן קלימן: בעוד שלרופא הראשי הוא לבדו הייתה סמכות בישיבה אתי בארבע עיניים, בהחלטה שלו כרופא ראשי מוסמך על ידי שר הביטחון לקבל החלטה לתת רכב רפואי לאדם שהפציעות שלו על פי דעתו כרופא יהיו קבועות להתעלם מהזמניות, מפנה אותנו היועצת המשפטית לוועדת חריגים שאדוני כבר העיר על כך – שר הביטחון יקים ועדה – שההרכב שלה, אני מאוד מקווה שנגיע לדיון כי גם ההרכב, כמו שאמר עורך דין זכאי הוא הרכב שלדעתי הוא לא ראוי ולא חלילה וחס מבחינה אישית אלא לא אמור להיות כזה דבר.

<עידן קלימן: אני ארחיב עת נגיע לסעיף.

<עידן קלימן: בואו נחזור לסעיף המאוד חשוב הזה כי במלחמה הבאה זה יבוא לפתחנו.

<עידן קלימן: להשאיר את הסמכות.

<עידן קלימן: הסעיף הזה לא נותן מענה מכיוון שאדוני, יש הבדל מהותי מאוד בין ימים של שגרה לימים של מלחמה כאשר מגיעה מסה של פצועים וועדות החריגים צריכות לטפל גם בנכים שבשגרה וגם בנכים החדשים.

<עידן קלימן: לכן אני חושב שחשוב מאוד שאדוני לא יוותר על זה וידרוש שיהיה כאן סעיף צמוד לסעיפים האלה שאומר שעל אף כל האמור לעיל, יש סמכות לרופא הראשי בלבד לקבל החלטה לתת לבן אדם רכב רפואי.

<עידן קלימן: אני חושב שלומר על רופא ראשי שהוא פתק של שר הביטחון או משהו כזה, זה לא נכון.

אלי אלאלוף: שלום לחברי עפר שלח שמצטרף אלינו.

אלי אלאלוף: אני שואל שאלה פשוטה.

אלי אלאלוף: זה נראה לי כל כך הגיוני ופשוט מה שמסביר עידן.

אלי אלאלוף: האם אתם באמת אימצתם את נוסחת העבודה הקודמת או החלטתם לשנות אותה?

אלי אלאלוף: הסמכות שהייתה לרופא לאשר שינוי כזה או אחר.

<חזי משיטה: אדוני היושב ראש, אנחנו עובדים בצורה הזאת יחד עם הארגון כבר תקופה ארוכה.

<חזי משיטה: ועדת החריגים מתכנסת בראשותו של ראש אגף השיקום יחד עם רופא ראשי בדרך כלל או רופא מרחבי או סגנו של הרופא הראשי.

<חזי משיטה: יושבים שם נציגים, כולל נציג ארגון נכי צה"ל.

אלי אלאלוף: כן, אבל זה שונה ממה שהיה.

אלי אלאלוף: אני לא קובע אלא שואל.

אלי אלאלוף: נותנים לנו דוגמה שבסמכותו של הרופא לקבל אישור כזה או אחר.

אלי אלאלוף: העסק הזה אומץ או שיניתם אותו?

<חזי משיטה: אנחנו הבאנו לידי ביטוי בתזכיר שמופיע כאן בפני חברי הוועדה את מה שהוסכם יחד עם הארגון ומה שנוהג היום.

אלי אלאלוף: זה לא בדיוק מה שהיה וצילום מצב קודם.

אלי אלאלוף: זה לא צילום מצב אלא שינוי.

<חזי משיטה: אנחנו מצלמים את מה שנוהג היום ולא את מה שהיה בהוראה של רופא ראשי.

<חזי משיטה: אני חושב שגם הוועדה הזאת צריכה לראות בחקיקה הזאת משהו רחב יותר מארבע עיניים בין נכה לבין רופא ראשי לקביעת רכב.

אלי אלאלוף: זה אומר שאתם החלטתם במודע לשנות את המצב הקיים.

אלי אלאלוף: כאיש מבחוץ, אני אומר לכם שאני לא חושב שמבחינה מינהלית תקין שהחלטות מסוג זה מתקבלות על ידי סמכות אחת של אדם אחד.

<עידן קלימן: זה הרופא הראשי.

אלי אלאלוף: רק שתבינו שזה טוב במקרים מסוימים וזה יכול להיות רע מאוד במקרים רבים אחרים.

אלי אלאלוף: לכן אני חושב שאם זה לא אמור לפגוע ויש תשובה, ויש מערכת מתפקדת, זה סביר לעשות את השינוי הזה.

אלי אלאלוף: אני חושב שאם רוצים להכניס סדר, כדאי שהסדר ייראה גם בזה שהחלטות מסוג זה לא מתקבלות על ידי אדם אחד.

אלי אלאלוף: זאת העמדה שלי ואת זה אני חייב לומר כאיש שרק חמישים שנים עוסק במינהל ציבורי.

<אורן אקרמן: יושב ראש מחוז באר שבע והנגב, ארגון נכי צה"ל.

<אורן אקרמן: אם אנחנו מדברים על שני דברים, על צילום מצב ועל מה שמתבצע בפועל, לא יכול להיות מצב כזה שאגף השיקום בא ומשנה את זה ללא ידיעת הארגון.

<אורן אקרמן: אנחנו לא נתנו את ידינו לשינוי הזה.

אלי אלאלוף: אני מבקש מהארגון.

<אורן אקרמן: שאלתי את יושב ראש הארגון חיים בר מי נתן הסכמה לשינוי כזה.

<חיים בר: אני רוצה לחזור על מה שנאמר כאן על ידי היועצים המשפטיים של משרד הביטחון וזה הדבר הכי חמור שנאמר כאן היום.

<חיים בר: קודם כל, מה שסוכם, סוכם שיצלמו מצב קיים ויתקנו את הליקויים שנעשו במהלך השנים, בין 2003, אז שינו את ההוראות, להחזיר את המצב הזה לקדמותו ומכאן לעגן אותו בחקיקה.

<חיים בר: זה לא אומר שעכשיו מה שאמר היועץ המשפטי, זה המסמר שהוא קבע אותו.

<חיים בר: לא עובדים על מי מה שהיה אלא עובדים על י מה שעושים בפועל, וזה המצב שמופיע בהוראה, אותה היה צריך לקחת ולעגן אותה בחקיקה כפי שהיא מופיעה כאן ולא לתרגם אותה.

אלי אלאלוף: אני רוצה לסכם.

אלי אלאלוף: אני מבקש מהאגף ומהארגון לשבת שוב בנושא הזה.

אלי אלאלוף: תסכמו ותחזרו עם סיכום ביניכם.

<אבי חן: אני חייב לנושא הניידות.

<אבי חן: יש איזושהי עוולה.

אלי אלאלוף: כל אחד ירצה להתייחס עד הפסיק האחרון ויאבד את התמונה הכוללת?

אלי אלאלוף: תאפשרו לנו להגיע לתמונה הכוללת.

אלי אלאלוף: אבי, כשאני מפסיק, אתה לא תצליח לדבר ללא אישור.

<אבי חן: חבל.

<נעים עזר: אני לא קיבלתי תשובה לגבי סעיף 36 שנעלם מהתזכיר.

<קריאה: זה מה שנאמר עכשיו.

<קריאה: לשבת.

<נעים עזר: לא.

<נעים עזר: אני הקראתי את הסעיף.

<נעים עזר: עמוד 5, סעיף 36.

אלי אלאלוף: אולי הוא מוזכר במקום אחר.

<נעים עזר: לא.

<נעים עזר: זה בהוראה.

<פזית תדהר: הסעיף הזה מסביר ממתי סופרים את הנכות הזמנית.

<פזית תדהר: אנחנו לא נכנסנו לרזולוציות האלה בחוק.

<פזית תדהר: אי אפשר לרדת לכל הניואנסים הכי קטנים בחוק ראשי.

<פזית תדהר: יהיו תקנות וככל שזה יידרש, אנחנו נכניס את זה בתקנות.

<נעים עזר: זה מאוד חשוב.

<נעים עזר: אנחנו יודעים שלכל זכות שניתנת יש את הגבולות שלה וזה לא נכון.

<קריאה: זה עקרוני.

<נעים עזר: זה מאוד עקרוני.

אלי אלאלוף: אומרים לי מהייעוץ המשפטי של הוועדה שקבעתם עוד דברים אחרים בחוק ולא חיכיתם לתקנות.

אלי אלאלוף: אני אומר לכם שאני לא מאמין בתקנות.

אלי אלאלוף: רוב התקנות מגיעות באיחור ותקופת הביניים היא סבל מיותר.

אלי אלאלוף: אני חושב שכדאי שתכללו את זה בחוק הזה.

אלי אלאלוף: תמצאו את הנוסח מתואם עם הייעוץ המשפטי של הוועדה.

אלי אלאלוף: תודה.

<רינת גולד גזית: באותו הקשר.

<רינת גולד גזית: ההערה שנאמרה כאן דיברה על הגדרת טווח הזמן הרלוונטי לקבלת הזכאות לרכב במקרה של נכות זמנית.

<רינת גולד גזית: דובר כאן על תחילת המועד וחשוב לשים בצורה ברורה גם את הקצה השני, את סוף המועד.

<רינת גולד גזית: בנוסח של החוק כתוב עד מימוש הזכאות וכאן תישאל השאלה מה זה מימוש הזכאות.

<רינת גולד גזית: זה שהנכה מגיש את הבקשה, זה מספיק?

<רינת גולד גזית: זה יכול להתעכב אחר כך שלושה חודשים במשרד הביטחון והוא לא קיבל את הרכב ובפועל יכולים לומר לו שהוא פספס את מימוש הזכאות ולכן לא תקבל בכלל.

אלי אלאלוף: אני מסמיך את היועצת המשפטית של הוועדה לסגור את זה עם אגף השיקום.

<אלעד גודקר: אני נכה צה"ל ממחוז באר שבע עם 70 אחוזי נכות.

<אלעד גודקר: רציתי לשאול שאלה את ראש האגף ואת ראש אגף רכב, ברשותך, כי משהו לא מסתדר לי.

<אלעד גודקר: לאחרונה הרבה נכים פונים אלי וגם אני אישית נתקלתי בבעיה שמגיע מהנדס מטעם משרד הביטחון לבדוק אותנו על זכאות לרכב.

<אלעד גודקר: הוא אומר לנו שעושים בדיקה.

<אלעד גודקר: מגיעים לבדיקה הזאת – זה אחרי הוועדה – והוא מחליט לאיזה רכבים לקחת אותנו, שמתאימים לו בתקציב שלו, ויש לי את זה גם כאן בתמלול, ואחרי שהוא רואה שאני לא מצליח או אחרים לא מצליחים להיכנס לרכב, הוא מוציא פרוטוקול.

<אלעד גודקר: בפרוטוקול הוא כותב שהרכב כן מתאים.

<אלעד גודקר: מוזר.

<אלעד גודקר: אני יודע שזה קצת קשה לשמוע אבל אז בסוף השיחה הוא אומר לי שאם אתה רוצה שאנחנו נתאים לך – וגם לאחרים – תוסיף 70 אלף, תוסיף 60 אלף, תוסיף 30 אלף, תוסיף 300 אלף כדי להתאים לך את הרכב.

<אלעד גודקר: אני שואל אדוני האם להתאמת רכב נכה צריך להוסיף מכיסו אחרי שוועדת החריגים החליטה שהוא זכאי להתאמת רכב?

<קריאה: יש הרבה דוגמאות.

<חזי משיטה: אדוני היושב ראש, זאת לא ועדה לטיפול אישי.

<חזי משיטה: התהליך של ועדה שמחליטה שהוא זכאי לרכב, מביאה אותו לבדיקת רכב.

<חזי משיטה: אם הוא זכאי לרכב רפואי 1,600, אני אתן מספרים כיוון שאתה מכניס אותי לפרטים, ב-130 אלף שקלים ייקח אותו מהנדס ויבדוק לו את הרכבים שמתאימים לו.

<חזי משיטה: אם אתה שואל אותי אם הוא יכול להתחיל מלמעלה עם רכבים של 500 אלף שקלים, האם נמצא רכב, התשובה היא כן.

<חזי משיטה: איך אנחנו נוהגים?

<חזי משיטה: אנחנו בודקים מספר כלי רכב שקרובים למחיר של הרכב הרפואי שלו, אבל שיתאימו לנכות שלו.

<חזי משיטה: אם יש צורך להוסיף כסף, אנחנו מוסיפים את הכסף.

<חזי משיטה: הוא מקבל את הרכב הזה במלוא העלות העודפת.

<קריאה: ממש לא נכון.

<חזי משיטה: אם אנחנו בודקים חמישה-שישה סוגי רכבים ונמצא ששלושה מהם מתאימים, אחד ב-140, אחד ב-170 ואחד ב-250, אנחנו ניקח את ה-140.

<חזי משיטה: אלה כספי ציבור ו-140 זה יותר מהזכאות.

<חזי משיטה: כך זה עובד.

<חזי משיטה: פרטנית, אני לא חושב שצריך לענות כאן באופן פרטי לאדון אבל הוא נבדק על ידי מהנדס רכב אחד והוא ביקש ונעשתה בדיקה נוספת בעקבות הטענות שלו.

<חזי משיטה: כך אנחנו עובדים.

<חזי משיטה: אלה כספי ציבור.

<חזי משיטה: אנחנו ניתן לו את הרכב המתאים ואם הוא לא מתאים לו ויש בעיית נכות, נתאים לו רכב על ידי מהנדס לרכב הראשון בסרגל העלויות שיתאים לנכות שלו.

<חזי משיטה: מה לא בסדר כאן?

<ריזק סאלאח: לא בסדר כי זאת חותמת גומי.

אלי אלאלוף: לא.

אלי אלאלוף: אתה לא בישיבה הראשונה כאן.

אלי אלאלוף: יש לי בקשה.

אלי אלאלוף: אמרתי שזה לא הנושא לדיון.

<ריזק סאלאח: אני מתנצל.

אלי אלאלוף: זה עניין שאתה חייב עם אגף השיקום להסביר את המקרה ולקבל את ההסברים.

אלי אלאלוף: אני לא ר וצה לדון בזה כאן בישיבה הזאת.

<אלעד גודקר: אדוני, זה לא אישי.

אלי אלאלוף: אמרתי מילה אישית?

אלי אלאלוף: לא אמרתי.

אלי אלאלוף: אני מבקש שאחרי שאגף השיקום יגיע אתכם לסיכום, כמו כל בעיה שאחד מהנכים מעלה והיא מטופלת, אני אשמח מאוד לקבל מאגף השיקום את ההודעה מה סוכם בנושא הזה.

אלי אלאלוף: בזה אני מפסיק את הדיון בעניין הזה.

אלי אלאלוף: הסיפורים האישיים הם כל כך קשים וכואבים, ואני מבין אתכם וכולי, אבל זאת לא הוועדה הזאת וזה לא הדיון הזה, ברשותכם.

אלי אלאלוף: תשב עם אגף השיקום ותסביר להם.

אלי אלאלוף: כאשר אגף השיקום ירגיש שהוא סיכם את הנקודה, הוא יעביר לוועדה ואנחנו נראה מה עושים בהמשך.

אלי אלאלוף: אתם יודעים שלצערנו יותר מדי נכי צה"ל אבל כל אחד הוא מקרה בפני עצמו וחשוב לפתור את הבעיות ולא סתם לדון בהן.

אלי אלאלוף: אני מבקש לסכם את הנקודה הזאת.

<יעל סלנט: אם אנחנו מסכמים את סעיף 9כט שעוסק בנכויות זמניות, עלו לנו שלוש סוגיות עיקריות: הנקודה הראשונה היא בנוגע להגדרה של נכות זמנית, משך התקופה בה הנכות מוגדרת כזמנית.

<יעל סלנט: אנחנו ננסה לשבת עם משרד הביטחון כדי למצוא איזושהי הגדרה שאפשר יהיה להכניס אותה לחוק.

<יעל סלנט: דבר נוסף שעלה זה הנושא של סמכות ועדת חריגים או רופא ראשי לתת רכב רפואי בנכות זמנית גם כאשר משך הנכות הזמנית לא עומדת בקריטריונים שקבועים בחוק וכאן בעצם יושב ראש הוועדה נתן קריאת כיוון.

אלי אלאלוף: אבל אני מבקש שידונו ארגון הגג יחד עם אגף השיקום ויחזרו עם דבר שמקובל על שניהם.

אלי אלאלוף: אם לא, אנחנו נכריע לבד.

<יעל סלנט: הנקודה השלישית.

<יעל סלנט: עלתה הערה שמי שלא מימש את הזכאות שלו לקבלת רכב רפואי לפי הסעיף הזה, יהיה זכאי לדמי ניידות ברמה הבסיסית לפי ההוראות הכלליות שאומרות שמי שלא מימש את הזכאות שלו לפי הסימן, יהיה זכאי לאיזשהו סכום בסיסי של אלף ומשהו שקלים.

<קריאה: כולל ביטוח.

<יעל סלנט: נשמעה כאן הערת חברי הכנסת וגם של יושב ראש הוועדה שאם הנכה מימש או לא מימש את זכאותו לרכב רפואי, זה לא צריך להשפיע על גובה דמי הניידות שלו ולכן החלטת הוועדה לומר שזה לא יהיה נכה שקיבל סיוע לרכישת רכב רפואי אלא נכה שזכאי לסיוע ברכישת רכב רפואי.

<יעל סלנט: בזה אנחנו בעצם נותנים לכל נכה את דמי הניידות שמגיעים לו לפי דרגת הנכות שלו בלי קשר לשאלה האם הוא מימש את הזכאות שלו או לא מימש את הזכאות שלו לרכב רפואי.

<קריאה: כולל דמי ביטוח.

אלי אלאלוף: מקובל על חברי הכנסת?

אלי אלאלוף: אני יכול לראות שזה בהסכמתכם?

<קריאה: מה לגבי הביטוח?

<קריאה: הביטוח לא נכלל.

<ערן יוסף: שני דברים.

<ערן יוסף: ראשית, המטרה של סעיף (ב) כאן היא שונה.

<ערן יוסף: כל מה שהוא בא ואומר זה שכיוון שאנחנו מגדירים בסעיף (א) שהנכים האלה בנכויות הזמניות מקבלים רכבים שונים מהזכאויות שיש להם ברגיל, אילו היה מדובר בנכות קבועה, בא סעיף קטן (ב) ואומר שלמרות זאת הניידות שלהם תהיה לפי הגבוה, לפי הזכאות הרגילה.

<ערן יוסף: לכן כאן אני מציע לא לגעת בכלל.

<ערן יוסף: לסוגיה העקרונית שהעליתם שנגיע אליה בסעיפים הבאים.

<ערן יוסף: אדם שזכאי לרכב ולא מימש אותו, החוק משקף את המצב הקיים גם בהוראה וגם במה שנעשה בפועל.

<ערן יוסף: הוא מקבל דמי ניידות בסיסיים ולא את דמי הניידות הגבוהים יותר.

<ערן יוסף: הרציונל של זה נובע מהסיבה שדמי הניידות הגבוהים נקבעים גם לפי סוג הרכב שבן אדם מקבל.

<ערן יוסף: לרכבים בסמ"ק גבוה, יש הוצאות יותר גבוהות ולכן גם דמי הניידות יותר גבוהים.

<ערן יוסף: אדם שלא מימש את הרכב שלו ונוסע ברכב אחר או לא נוסע בכלל, נותנים לו זכאות אבל היא קטנה יותר.

<ערן יוסף: זה המצב הקיים ואני לא חושב שצריך לגעת בו.

אלי אלאלוף: אני שוב חוזר להערה שלי.

אלי אלאלוף: אני בטוח שאתה זוכר אותה.

אלי אלאלוף: אין שום סיבה שאני אשנה אותה.

אלי אלאלוף: מגיע או לא מגיע.

אלי אלאלוף: אל תשחקו עם מה הוא מנצל מזה ואיך הוא מנצל.

אלי אלאלוף: למה אתם עושים את זה?

אלי אלאלוף: אם מראש אתה אומר שהוא זכאי לגובה ניידות מסוים, מגיע לו, ירצה או לא ירצה להשתמש בכל הסכום, זו בעיה שלו.

אלי אלאלוף: קיבלתם החלטה, הניידות היא תוצאה של הרבה פרמטרים שבדקתם לפני כן, קבעתם ניידות, תנו לו לשחק עם הניידות הזאת.

אלי אלאלוף: ירצה לקנות סוכריות או להגדיל את הנפח של הרכב, שיעשה את זה.

<ערן יוסף: צריך לומר שזאת הרחבה ויש לזה משמעויות.

אלי אלאלוף: זאת לא הרחבה.

אלי אלאלוף: זאת הגינות.

אלי אלאלוף: ברגע שקבעת לו את הניידות שלו, השימוש בכספים האלה הוא באחריות הבלעדית שלו.

אלי אלאלוף: חברים, מספיק לשחק בזה.

אלי אלאלוף: זה מה שאני קורא כשאתם עושים לו אחר כך פרסה ואומרים לו שיוריד את זה.

אלי אלאלוף: זה לא עניינכם.

אלי אלאלוף: אני רוצה להזכיר שאנחנו היינו רוצים שמה שבדיון בין הארגון לבין האגף, תסיימו לקראת הדיון הבא.

<קריאה: היושב ראש, אני רוצה לחדד את מה שאתה אומר.

<קריאה: זה חשוב מאוד.

אלי אלאלוף: לא.

אלי אלאלוף: סליחה, יש לי כאן קצת זכויות יותר מאשר לך.

אלי אלאלוף: בואו נשאיר את זה כמו שזה.

אלי אלאלוף: אני רוצה להתקדם, ברשותכם.

<יעל סלנט: אותה הערה נכונה גם לסעיף 9ל שלא נדון בו עכשיו כי יש בו חילוקי דעות אבל ככל שדמי הניידות ניתנים לפי רמת הזכאות בלי להתנות אם הוא מימש את הזכאות או לא.

<יעל סלנט: אותה הערה לגבי 9כט רלוונטית גם לסעיף 9ל.

<יעל סלנט: תעשו את הבחינה של זה במשותף.

<חזי משיטה: אנחנו נעשה את הבחינה.

<חזי משיטה: אדוני היושב ראש, יהיו לזה משמעויות.

<חזי משיטה: אנחנו נביא אותן בפניך.

<חזי משיטה: אני מבין את מה שאמרת.

<חזי משיטה: יש דברים שנגזרים ולא נאמרו כאן.

<חזי משיטה: הוא יכול גם לא לממש את הרכב בכלל, הוא יכול גם לממש רכב במקום עבודה אחר ולמרות זאת נשלם את דמי הניידות, דבר שאני חושב שלא מחייב לתת את גובה 3,800, נניח שזה רכב 3,800, במקום התעריף של 1,250 לרכב יציג.

<חזי משיטה: בנושא הזה יש הרחבה שנצטרך למצוא את המספר.

אלי אלאלוף: או למצוא דרך אחרת.

אלי אלאלוף: אי אפשר לאשר א' ולשלם א' מינוס.

אלי אלאלוף: זה נראה לי לא הגיוני.

אלי אלאלוף: זה משחק שאף אחד לא יכול להבין את ההיגיון שלו.

אלי אלאלוף: התחייבתם ל-א', תספקו את א'.

<חזי משיטה: יכול להיות שההיגיון לא נגמר שם.

אלי אלאלוף: אז תביא הגיון אחר.

<חזי משיטה: אני מרחיב את מה שאתה אומר.

<חזי משיטה: אולי גם אם מגיע לו רכב והוא לא מממש, שיקבל גם את המענק ללא שמימש את הרכב.

אלי אלאלוף: כשנגיע לזה וזה ייראה לי כך, אני אמליץ לחברים שלי להיות אתי.

<חזי משיטה: בנוסף זה מחייב אותנו לתת לו מוניות או תשלום הוצאות הגעה לכל מיני מקומות שהרכב הרפואי אמור לענות על כך.

אלי אלאלוף: אני חושב שסגרנו את זה.

אלי אלאלוף: תלכו ותעשו שיעורי בית יחד עם הארגון ואחר כך תבואו עם מסקנות, תמליצו על עמדתכם וחברי הכנסת יקבלו את ההחלטה הנדרשת.

<יעל סלנט: על סעיף 9ל אנחנו מדלגים בשלב הזה.

<יעל סלנט: כל הסכומים שבו נמצאים כרגע בדיונים בין ארגון נכי צה"ל לבין האגף.

<יעל סלנט: היושב ראש ביקש בדיון הקודם לא לגעת בסעיף הזה עד שיתקבלו הסיכומים.

<יעל סלנט: לכן אני נאלצת להמשיך לסעיף הבא, לסעיף 9לא.

<קריאה: יש לי הערה שנוגעת לזה.

אלי אלאלוף: רגע.

אלי אלאלוף: יש חברים שלכם מאוד מנומסים שלא מעזים לדבר ללא אישור.

אלי אלאלוף: קיבלתי בקשה שאני חייב להיענות לה.

<בן-חיים: אני חבר הוועד הארצי בארגון נכי צה"ל.

<בן-חיים: התעכבתי כאן כי עברתי בכניסה תאונה.

<בן-חיים: אני נכה צה"ל קשה כבר מעל 30 שנים בארגון.

<בן-חיים: אני פגוע ראש מכדור בראש, משותק בשתי רגליים והייתי ביד שמאל.

<בן-חיים: מעל 15 שנים לדעתי שאני מחזיק ברכב רפואי.

<בן-חיים: בעצם מעל 30 שנים אני מחזיק ברכב רפואי אבל מעל 15 שנים לדעתי לא הייתה שום תוספת באחזקת הרכב.

<בן-חיים: הרכב הוא בעצם הרגליים שלי, כמו אצל הרבה נכי צה"ל.

<בן-חיים: השחיקה שקיימת באחזקת הרכב היא אפילו בלתי ניתנת להסבר.

<בן-חיים: ההסכמים שנעשו, לדעתי אפילו מאחורי גבנו, הזויים.

<בן-חיים: לא יכול להיות שהדלק או האחזקה - - -

אלי אלאלוף: אני מצטער להפסיק אותך.

<בן-חיים: לא הייתי כאן קודם לכן עת דנו בנושא.

אלי אלאלוף: דנו בנושא הזה והנושא יטופל.

אלי אלאלוף: אני בטוח שנגיע להבנה.

<בן-חיים: חייבים להעלות את האחזקה.

אלי אלאלוף: זה עלה לדיון ויטופל.

אלי אלאלוף: אני מודה לך.

אלי אלאלוף: העיקר שתרגיש טוב.

אלי אלאלוף: זה הכי חשוב.

אלי אלאלוף: אני שוב חוזר ומזכיר ולא נעים לי להגיד לכם.

אלי אלאלוף: הנושאים האישיים לא יהיו בדיון כאן.

אלי אלאלוף: אני מכבד את כל אחד ואחד מכם באופן אישי ואני בהבנה מלאה, לפחות ברצון שלי, אבל אי אפשר לדון בדברים אישיים.

אלי אלאלוף: אני רוצה לעבור לסעיף הבא ורק עליו לדון.

אלי אלאלוף: בנושא ניידות לפגועי נפש, אני מזכיר לאגף השיקום ולנציגי הנכים, למיטב ידיעתנו אין התייחסות לנושא הזה בהצעת החוק ואני מבקש שתיקחו את זה לתשומת לבכם ותדונו בעניין.

אלי אלאלוף: אין דיון על זה.

אלי אלאלוף: אני מזכיר ומבקש שתדונו ביניכם ותבואו עם הצעות בנושא הזה.

אלי אלאלוף: אין דיון.

אלי אלאלוף: כשזה יהיה בפנינו עם סעיף מסודר, אז נדע להתמודד.

אלי אלאלוף: אם נעשה עכשיו דיון כללי, לא יהיה סוף לדיון.

אלי אלאלוף: יהיה דיון על זה ברגע שמול העיניים תהיה לנו הצעה קונקרטית.

<יעל סלנט: אמרנו שבשלב זה אנחנו מדלגים על סעיף 9ל עד שיוכרע לגבי הסכומים.

<יעל סלנט: 9לא.

<יעל סלנט: עדכון דמי ניידות דמי הניידות כמפורט בסעיף 9ל יעודכנו לפי שיעור שינוי מדד השמן והדלקים, כפי שמפרסמת הלשכה המרכזית לסטטיסטיקה.

<יעל סלנט: אני מבינה שזה חלק מהדיון שעדיין פתוח.

<קריאה: כן.

<קריאה: צריך לדלג על הסעיף הזה.

אלי אלאלוף: בסדר.

אלי אלאלוף: תקיימו דיון ביניכם.

<חזי משיטה: הארגון ביקש שבדיון שאנחנו עושים על דמי ניידות, לשקול מחדש לאיזה ערוץ הם רוצים להיות צמודים.

<חזי משיטה: זה יעלה בדיון בין הארגון לבין האגף.

<מאיר חלבי: הגבוה ביניהם.

<חזי משיטה: אם אתה יודע מה הגבוה, תגיד לכולם.

<חזי משיטה: מי יודע מה הגבוה?

<יעל סלנט: אם כן, גם הסעיף הזה להמשך הידברות.

<יעל סלנט: 9לב זכאויות נוספות לנכה שיש לו רכב רפואי נכה שיש לו רכב רפואי יקבל, בתנאים ובסכומים שיקבע שר הביטחון, את כל אלה: השתתפות בתשלום דמי הביטוח השנתיים.

<יעל סלנט: השתתפות במימון אגרת הרישוי.

<יעל סלנט: סיוע במימון אבזרי עזר לרכב, לנכה הזקוק להם עקב נכותו לפי קביעת קצין תגמולים.

<יעל סלנט: סיוע לרכישת מערכת איכון ואיתור לרכב ותשלום דמי מנוי שנתיים, ובלבד שהנכה זכאי לרכב לפי סעיף 9כב(3), (4) או (5).

<יעל סלנט: 9לב1 סיוע במימון שיעורי נהיגה ומבחני נהיגה נכה הזכאי לרכב רפואי יקבל, בתנאים ובסכומים שיקבע שר הביטחון, סיוע במימון שיעורי נהיגה ומבחני נהיגה עבור הנכה.

<יעל סלנט: היה הנכה בעל דרגת נכות מיוחדת או שנפסל לנהיגה על ידי המכון הרפואי לבטיחות בדרכים, יינתן הסיוע גם לבן משפחה של הנכה, לפי קביעת קצין תגמולים.

ענת ברקו: סיוע זה כיסוי מלא?

<קריאה: זהו.

<קריאה: מה זה סיוע?

אלי אלאלוף: יש כאן שאלת הבהרה.

אלי אלאלוף: אגף השיקום.

ענת ברקו: האם זה עד מתן רישיון?

ענת ברקו: מה זה סיוע?

<קריאה: זה לא רק בסעיף הזה.

<אלי סבן: אגף השיקום.

<אלי סבן: אנחנו מדברים על 60 שיעורים ובמקרים חריגים ניתן בסמכות ראש היחידה לאשר עוד 40 שיעורים נוספים.

<אלי סבן: שלושה טסטים.

ענת ברקו: זה מכובד מאוד.

<יעל סלנט: יש לנו הגדרה כללית לסיוע בחוק ולכן זה לא מוגדר בכל מקום ומקום.

<יעל סלנט: אם תסתכלו בסעיף ההגדרות, סיוע מוגדר באופן מאוד רחב.

<יעל סלנט: סיוע מלא או חלקי הניתן בתשלום, במימון, בהחזר הוצאה שהוצאה בפועל או בדרך אחרת כפי שיקבע שר הביטחון.

<יעל סלנט: בעצם בכל מקום בו מוגדרת המילה סיוע, זה יכול להיות באופן מלא או באופן חלקי והכול כפי שיקבע שר הביטחון.

<יעל סלנט: זאת הגדרה שבעצם החוק כפוף אליה באופן כללי והיכן שהייתה אמירה אחרת, היא נאמרה באופן מפורש.

אלי אלאלוף: למה אי אפשר להכריע מראש?

אלי אלאלוף: אני חושב שלשר הביטחון יש עסקים יותר מסובכים.

<קריאה: זה יותר גרוע מהתקנות.

<חזי משיטה: אני חושב שמה שראש יחידת הרכב באגף שיקום אמר כאן זה מעל הממוצע שנדרש, גם מספר השיעורים וגם מספר הטסטים שמממנים לנכה או לבנו בסעיפים שהקריאה היועצת המשפטית.

אלי אלאלוף: למה נושא כזה – שלדעתי הוא סופר מקצועי והידע המקצועי הוא אצלכם - חייב להגיע לשר הביטחון ולא אליכם?

<יעל סלנט: הכוונה לתקנות.

<יעל סלנט: התקנות שיקבע שר הביטחון.

ענת ברקו: אבל אנחנו יודעים שבסוף אולי הן לא יהיו.

<חזי משיטה: גברתי, אני אומר שוב.

<חזי משיטה: יש סעיף כללי.

<חזי משיטה: כל עוד התקנות לא מותקנות, ההוראות עומדות בתוקף ומה שאלי אמר עכשיו לגבי ה-60 שיעורים וכן הלאה קבוע בהוראות.

<חזי משיטה: לכן הדברים האלה קיימים ואנחנו לא משמיטים אותם.

<חזי משיטה: בסופו של דבר זה יעוגן בתקנות.

ענת ברקו: אם יש לכם נכה שהוא פגוע ראש, יש איזושהו דרך בוועדת חריגים או באופן חריג לתת לו יותר מזה?

<קריאה: יש את זה.

ענת ברקו: לחריגים ביותר.

ענת ברקו: אני מניחה שזה קורה.

<אלי סבן: מתוך ניסיון של עשר שנים בתפקיד הזה, לא נתקלתי במקרה שהיה צריך 100 שיעורים.

<נעים עזר: אני חושב שכדי לפתור את הבעיה, היות וכאן הסכומים לא ברורים, כתוב בהוראה שנכה שצריך לקבל שיעורי נהיגה, כתוב בין 60 ל-100 שעות ובתזכיר זה לא כתוב.

<נעים עזר: כתוב שיש אפשרות לתת לו בין שניים עד חמישה טסטים.

<נעים עזר: למה זה לא רשום?

<נעים עזר: זה דבר שהוא ברור ולא נתון להחלטה של שר הביטחון.

<נעים עזר: זה כתוב.

<נעים עזר: אלה דברים שכתובים.

<נעים עזר: אותו דבר לגבי בן משפחה.

<נעים עזר: שם כתוב עד 60 שעות שיעורי נהיגה ושני טסטים.

<נעים עזר: למה שזה לא יהיה כתוב?

<נעים עזר: זה בהוראה.

אלי אלאלוף: עוד מעט ייתנו תשובה.

<עידן קלימן: הייתי מבקש להוריד את המילה סיוע ופשוט להשאיר במימון.

<עידן קלימן: נכון להיום, וכל פעם אנחנו מדברים על הפערים האלה, לפני שבועיים אני הייתי אצל אלי סבן לגבי נכה מבוגר שמצבו הוחמר והוא עבר מרכב רפואי רגיל לרכב רפואי עם מנגנון יד, הוא נדרש לשיעורי נהיגה.

<עידן קלימן: אגב, הוא עשה את זה בפחות מ-20 שיעורים אבל המימון היה פחות מחצי ממה שהמורה לנהיגה אליו הוא הופנה על ידי משרד הביטחון.

<עידן קלימן: כלומר, אותו נכה בא אלי ושאל למה הוא לא מקבל הפניה.

<עידן קלימן: הוא לא רוצה כסף.

<עידן קלימן: כמו שהוא קיבל הפניה לכיסא גלגלים, הוא צריך לקבל הפניה למורה נהיגה ולא למצוא את עצמו מוציא מכספו למימון משהו שנובע מנכותו.

<עידן קלימן: פניתי לראש תחום רכב, הוא לא יכול לסייע ולא באשמתו.

<עידן קלימן: הוא לא יכול לעדכן את זה.

<עידן קלימן: הסיוע הוא משהו כמו 80 שקלים והשיעור עלה 180 שקלים ואותו נכה מצא את עצמו מוציא אלפי שקלים מכיסו על משהו שנגרם עקב נכותו המוכרת.

<עידן קלימן: פשוט להוריד את המילה סיוע ולכתוב מימון.

אלי אלאלוף: בבקשה תענו על שתי השאלות.

<אלי סבן: בדקנו את הנושא.

<אלי סבן: הנכה אמור לקבל את המימון המלא.

ענת ברקו: יופי אבל שזה יבוא לידי ביטוי גם בחוק.

אלי אלאלוף: אני שמח בשבילו אבל למה זה לא אוטומטית לפי מה שנכתוב בנוסח החוק?

אלי אלאלוף: זה אוטומטי או לא?

<אלי סבן: מכיוון שמה שמבקש עידן קלימן זה לעשות התקשרויות, עשינו מספר רב של ניסיונות להתקשרויות עם מורי נהיגה אבל זה לא צלח בידינו, כולל להתחבר למכרז של משרד הביטחון לחיילים.

<אלי סבן: זה לא צלח.

<אלי סבן: מורי הנהיגה המשתתפים במכרז לא רוצים לשתף את הנכים בנושא של שיעורי נהיגה.

אלי אלאלוף: כמה מכם בשנה זקוקים לתיווך כזה?

<אלי סבן: לא הרבה.

<אלי סבן: ממש מעט מאוד.

אלי אלאלוף: אני בהרגשה שזה נושא שמתמודדים אתו טוב באופן הפרטני.

אלי אלאלוף: אני לא יודע אם עכשיו נעשה סיבוב על זה כדי למצוא את הנוסח המתאים.

<קריאה: העניין הוא שזה לא צריך להיות פרטני.

<קריאה: זה כל העניין.

<עידן קלימן: אדוני, אם יש להם בעיה בהפניות, אין בעיה, אז נרד מהסיפור של הפניות אבל תוריד את המילה סיוע ותכתוב מימון ואז יהיה ברור שהמימון הוא מלא ובהתאם למה שמורי הנהיגה בישראל יקבעו, את זה אתה תשלם ולא תעשה פער בין הנכה למימון.

אלי אלאלוף: בכל מקרה, המשא ומתן הוא בין האגף לנותן השירות.

אלי אלאלוף: הנכה עצמו לא שותף לדיון הזה.

אלי אלאלוף: אתם מספקים לו את השירות.

<אלי סבן: נכון.

<אלי סבן: מכיוון שאין לי התקשרויות, הרי מדובר על נכים שפזורים בכל רחבי הארץ ולומדים נהיגה בכל מקום ואין התקשרות, לכן הנכה מתקשר עם מורה נהיגה, מבצע את לימוד הנהיגה, משלם, מעביר אלינו ואנחנו מחזירים לו את הגמול.

<קריאה: כמה מורי נהיגה מלמדים אנשים עם מוגבלויות?

<קריאה: מעט מאוד.

אלי אלאלוף: אתם מתחייבים לתת מימון מלא, אז תכתבו את המילה מימון.

<נעים עזר: הוא נותן מימון מלא בשני מקרים.

<נעים עזר: פעם אחת באופן מסודר ופעם שנייה באופן חריג.

<נעים עזר: שייתן את זה באופן מסודר.

אלי אלאלוף: אני קובע בשם החברים שלי.

<חזי משיטה: אדוני, אולי הערה לפני שאתה מסכם.

<חזי משיטה: יעל קודם הקריאה את ההגדרות או הקריטריונים שמופיעים תחת המילה סיוע בסעיפים הכלליים.

<חזי משיטה: השאלה אם מימון שאתה תקבע עכשיו, יש לו איזושהי תקרה?

<חזי משיטה: הרי יש נכונות של אגף השיקום ואלי נתן כאן דוגמה במענה לבעיה שהעלה עידן.

<חזי משיטה: כשבא מישהו עם בעיה, אין לנו התקשרות, הוא עושה את זה במחיר סביר ואנחנו משלמים את מלוא המחיר בחזרה.

<חיים בר: יש כאן עניין עקרוני.

אלי אלאלוף: רגע, תאפשר לו לסיים.

<חזי משיטה: כשאתה רושם מימון בסעיף כזה, אתה משאיר את משרד הביטחון במצב שהוא צריך לממן.

<חזי משיטה: אין תקרה וכמה שהוא יבקש, את זה הוא יקבל.

אלי אלאלוף: אני אומר לך.

אלי אלאלוף: לא רציתי לתקן את אלי בדברים שלו.

אלי אלאלוף: זאת בעיה שלכם, של האגף.

אלי אלאלוף: אתם צריכים לספק שירות.

אלי אלאלוף: אל "תטרטרו" את הנכה ללכת לחפש מישהו.

אלי אלאלוף: תספקו לו אתם את השירות.

אלי אלאלוף: אני לא מאמין שלא ניתן לעשות התקשרות.

אלי אלאלוף: תספקו את השירות.

אלי אלאלוף: למה צריך גם לבקש, לך תחפש ואחרי שהוא מחפש, מתחילים להטיל ספק באמינות של הנכה ושל מורה הנהיגה.

אלי אלאלוף: חבר'ה, מספיק.

אלי אלאלוף: קחו את זה.

עפר שלח: זה דבר שעולה כאן בחקיקה כמעט בכל חוק.

עפר שלח: תמיד בצד שלצורך העניין אתה מייצג אותו עכשיו רואה את מקרי הקיצון של ההוא שימתח את המעטפת או ירמה או יעשה משהו כזה וינצל את הפרצה הזאת.

<חזי משיטה: אני לא מטיל בו דופי.

עפר שלח: האנשים עבורם אתה מחוקק הם ילכו בדרך הישר וכל מה שהם צריכים זה משהו סטרייט ביניהם לבינך.

עפר שלח: אי אפשר לעשות כל פעם את הגבולות של החקיקה לפי איזה מקרה קיצון של מישהו שינצל את זה בשביל הגיס שלו, מורה הנהיגה, דרכו הוא יוציא ממך כסף מיותר.

<חזי משיטה: אבל היא הנותנת.

<קריאה: ומה קורה אם הוא עובר בטסט ראשון?

<חזי משיטה: היא הנותנת, חבר הכנסת שלח.

<חזי משיטה: אין כאן דוגמה למשהו שלא נתנו.

<חזי משיטה: הנה, הגיע חריג שעידן מציין אותו.

אלי אלאלוף: יש לי ניסוח אולי אחר.

אלי אלאלוף: לא במימון, לא בסיוע אלא באחריות אגף השיקום לספק את השירות.

אלי אלאלוף: תספקו לו את השירות.

אלי אלאלוף: תעשו אתם את הבדיקה.

אלי אלאלוף: לדעתי זה גם יהיה יותר זול כי אתם תלכו על כמות ולא כל אחד ילך על עצמו כאשר במקרה הזה אתם יודעים שזה יעלה יותר.

אלי אלאלוף: קחו את האחריות עליכם.

<קריאה: עד תום רישיון הנהיגה.

<חיים בר: הוראת הרכב לא נדונה עם משרד הביטחון במהלך תזכיר חוק הנכים.

<חיים בר: זה היה מותנה בגלל הבעיות שלו והמורכבות שלו ולכן היה צריך לשבת עם ארגון נכי צה"ל לבד.

<חיים בר: לא ישבו על זה.

<חיים בר: היום יושבים על זה כי זה נפתח אבל יש כאן דברים שאנחנו עומדים עליהם ואמרנו אותם והם צריכים לקבל פתרונות.

<חיים בר: לכן זה יגיע לפתרונות אבל זה יגיע עכשיו, אחרי הפגישות האלה.

<חיים בר: אנחנו כל הזמן חוזרים על המילה בסיוע, במתן וכולי.

<חיים בר: אותי לא מעניין כמה עולה רכב רפואי, אותי לא מעניין כמה עולים חמי מרפא, אותי לא מעניינים כל הדברים האלה.

<חיים בר: אני רוצה אותם.

<חיים בר: לא מעניין כמה תשלמו.

<חיים בר: בתקציב של משרד הביטחון/אגף השיקום עכשיו מעוגן הכול בסעיפי תקציב ברורים.

<חיים בר: ניצלו אותם עד השקל האחרון?

<חיים בר: לא.

<חיים בר: אני אומר שהוראת הרכב הזאת היא הבעייתית ולא דנו עליה.

<חיים בר: לא הגענו להבנות בנושא.

אלי אלאלוף: לכן יש לנו את הזכות לקיים דיון בישיבה.

ענת ברקו: אני רוצה לומר לך אדוני שאנחנו יושבים בוועדות של תקציב הביטחון ואנחנו פשוט נבדוק כל דבר.

ענת ברקו: כדאי מאוד שאנחנו נדייק בדברים הללו.

ענת ברקו: שנינו יושבים בוועדה המשותפת לתקציב הביטחון ואנחנו נבדוק את הדברים הללו.

ענת ברקו: לכן אני ממש מבקשת שתדייקו ואם אתם רואים שדברים לא מופיעים בשורת התקציב, נא להודיע לנו על כך.

ענת ברקו: אנחנו צריכים לאשר את התקציב הזה.

ענת ברקו: שלא יהיו כאן אי הבנות.

ענת ברקו: האצבע שלנו לא תורם לאשר אותו אם כאן האנשים לא יקבלו את מה שמגיע להם.

<אורן אקרמן: הערת ביניים למה שאמרה חברת הכנסת בנושא תקציב הביטחון.

<אורן אקרמן: ב-2015 כאשר ישבנו לסיכום העבודה של אגף השיקום, ראש האגף הצביע על כך ש-100 מיליון שקלים מהתקציב לא נוצלו.

אלי אלאלוף: אני לא רוצה להיכנס לזה.

<אורן אקרמן: זה מסביר.

אלי אלאלוף: יש ועדה ויש לכם ייצוג.

אלי אלאלוף: אני לא רוצה לפתוח את הנושא הזה.

<אורן אקרמן: לכן אמרתי הערת ביניים.

<אורן אקרמן: רק לדעת ש-100 מיליון שקלים נחסכו על חשבון הנכים.

<יעל סלנט: 9לג דמי ניידות לנכה שלא רכש רכב רפואי זה חוזר למה שדיברנו עליו קודם.

<יעל סלנט: הסעיף הזה בעצם אומר – זה גם מה שערן ציין קודם – שנכה שזכאי לרכב רפואי אבל לא רכש את הרכב לפי הסימן הזה, יהיה זכאי לדמי ניידות חודשיים בסכום שהוא סכום פיקס, זה לא קשור לנכות שלו, של 1,145 שקלים חדשים ובלבד שלא קיבל סיוע לניידות לפי חוק הביטוח הלאומי.

<יעל סלנט: נכה הזכאי לרכב רפואי לפי סעיף 9כב, אך לא רכש רכב לפי סימן זה, יקבל דמי ניידות חודשיים בסכום של 1,145 שקלים חדשים, ובלבד שלא קיבל סיוע לניידות לפי חוק הביטוח הלאומי.

<יעל סלנט: כלומר, אם אנחנו חוזרים אחורה, אמרנו בסעיף 9כט, ואמרנו שההערה הזאת תקפה גם לסעיף 9ל, שאם דמי הניידות מותנים בזה שהנכה ירכוש את הרכב בפועל, כמובן שצריך את הסעיף הזה.

<יעל סלנט: אבל אם אנחנו אומרים שדרגת הזכאות לדמי ניידות תהיה כדרגת הנכות, בעצם הסעיף הזה מיותר אם לא מתנים את זה ברכישה בפועל.

<יעל סלנט: כל הנושא הזה, אני מבינה שלאור קריאת הכיוון, משרד הביטחון עוד יחזור עם תשובה.

<יעל סלנט: באופן כללי זאת הערה שכבר עלתה.

אלי אלאלוף: אם דנו בזה וסיכמנו משהו, אין צורך להמשיך.

<רינת גולד גזית: יש כאן הערה נוספת.

<רינת גולד גזית: הנושא שמועבר לדיון הוא גובה דמי הניידות שיקבלו נכים שלא מנצלים את הרכב הרפואי.

<רינת גולד גזית: אני מבקשת להצביע על ההחרגה שעשו לנכים שיש להם זכאות גם בביטוח לאומי.

<רינת גולד גזית: זאת אומרת, יש להם בנוסף לנכות שלהם במשרד הביטחון נכות לא מבוטלת נוספת בביטוח לאומי שמזכה אותם ברכב רפואי.

<רינת גולד גזית: ברוח הדברים שנאמרו במהלך הישיבה, אני חושבת שלא נכון ולא ראוי להיכנס להם לכיס ודווקא להם, שהם נכים פגועים פעמיים עם זכאות כפולה לניידות, להתחיל להיכנס להם לחשבון ולקזז להם לחלוטין את הניידות.

<רינת גולד גזית: הם היום לא מקבלים בכלל.

אלי אלאלוף: מה אומר חוק הביטוח הלאומי?

<רינת גולד גזית: אני לא יודעת להגיד על העניין הזה אבל בכל מקרה צריך לסנכרן.

אלי אלאלוף: אני מציע שתעשו את הבדיקה.

אלי אלאלוף: יכול להיות שבביטוח הלאומי החוק מחייב לקזז את הניידות של הביטוח הלאומי.

<רינת גולד גזית: החוק של הביטוח הלאומי לפי מיטב הבנתי מדבר על כך שלא יהיה פעמיים רכב.

אלי אלאלוף: את מרשה לי לבקש מאגף השיקום לבדוק את זה?

<רינת גולד גזית: אני אשמח.

אלי אלאלוף: זה באחריות של המשרדים.

אלי אלאלוף: תבדקו את זה ואם יש בחוק הביטוח הלאומי, נשמע.

אלי אלאלוף: לא נמצא כאן נציג הביטוח הלאומי.

אלי אלאלוף: אני גם ממליץ לנציג האוצר שיושב שקט לבדוק את זה.

אלי אלאלוף: אם בביטוח לאומי יש חוק אחר, בואו נתחשב בו.

אלי אלאלוף: אני רוצה לשמוע תשובה מהמוסמכים.

אלי אלאלוף: אנחנו לא נוכל להסתמך בדברים כל כך חשובים וכל כך מרכזיים רק על מה שאתם יודעים מעדות או מידע אישי.

אלי אלאלוף: כדאי שהממסד ייתן את התשובה לכך.

<יעקב זכאי: הערה.

<יעקב זכאי: דמי הניידות משולמים בביטוח לאומי, לפי מיטב ידיעתי, על פי הסכם הניידות ולא על פי חוק.

אלי אלאלוף: יבדקו את זה.

אלי אלאלוף: זה ייבדק.

אלי אלאלוף: אני בעד.

אלי אלאלוף: - אני חוזר לאמירה שלי מהדיון הקודם – שמה שמגיע לנכה, יגיע אליו בלי שגוף אחד יתחשב בשני.

<קריאה: כולל הביטוח.

אלי אלאלוף: כולל הכול.

<יעל סלנט: אנחנו מגיעים לסעיף 9לד.

<יעל סלנט: אני אקריא את הסעיף ואני רוצה להביא בפני הוועדה הערה שקיבלנו באמצעות המייל ומי שהעיר אותה, לא יכול להיות כאן היום בדיון.

<יעל סלנט: אני רוצה להביא את ההערה לפתחה של הוועדה והוועדה תחליט מה שתחליט.

<יעל סלנט: 9לד זכאות נוספת לניידות עקב נכות שהוכרה בשל החמרת מחלות מסוימות זכאות נוספת לניידות לפי סימן זה, למעט זכאות לרכב בבעלות המדינה לפי סעיף 9לה, תינתן גם לנכה שהוכר בשל החמרת מחלה ודרגת נכותו הכוללת מזכה בזכאות נוספת לניידות לפי סימן זה, ובלבד שדרגת הנכות עקב המחלה שבשלה הוכר היא אחת מאלה: 15 אחוזים מתוך 30 אחוזים בשל פגימה בגפיים תחתונות.

<יעל סלנט: 15 אחוזים מתוך 30 אחוזים בשל שיתוק בגפיים התחתונות.

<יעל סלנט: 15 אחוזים מתוך 30 אחוזים בשל שיתוק בשלוש גפיים.

<יעל סלנט: 15 אחוזים מתוך 30 אחוזים בשל שיתוק בארבע גפיים.

<יעל סלנט: 15 אחוזים מתוך 30 אחוזים בשל שיתוק בחצי גוף אנכי.

<יעל סלנט: 25 אחוזים מתוך 50 אחוזים בשל מחלת לב.

<יעל סלנט: (ב) אישר קצין תגמולים זכאות נוספת לניידות לפי סעיף זה, יראו את הנכה, לעניין סימן זה בלבד, כאילו כל נכותו הוכרה על פי חוק זה.

<יעל סלנט: אומרים שאם זה נכה שיש לו החמרה, רואים את כל הנכות הכוללת, כולל ההחמרה, אם זה תחת הסעיפים האלה, כאילו היא הוכרה לפי החוק הזה.

<יעל סלנט: אנחנו שאלנו למה ההחמרות האלה בלבד .

<יעל סלנט: הערה שקיבלנו במייל מעורך דין ערן רזניק, הוא הפנה אותנו לסעיף 9כא, ואומרת שיש פגימות שהן במערכת התנועה, שראינו בסעיף 9כא שמתייחסים לסכום החשבונית ובאמת היה כאן דיון מאוד ארוך בפעם הקודמת, ואומרים ברגע שהקבוצה הזאת סומנה כקבוצה שהיא מיוחדת תחת סעיף 9כא שמגדיר את הזכאות לרכב הרפואי, מדוע בעצם לא כל הפגימות במערכת התנועה נכנסות גם כאן להחמרות.

<יעל סלנט: אנחנו הוספנו ושאלנו באופן כללי איך נקבע הסעיף הזה של ההחמרות, למה דווקא החמרות אלה לא החמרות אחרות.

אלי אלאלוף: יש הערות לסעיף הזה או תשובות להתלבטויות של היועצת המשפטית?

<רוני שוורץ: לצערי אני לא יכול להצביע.

<רוני שוורץ: אני נכה שמוכר על החמרה.

<רוני שוורץ: לכן הסעיף הזה במיוחד חשוב לי.

<רוני שוורץ: שוב, מספר שינויים במה שכתוב בהוראה.

<רוני שוורץ: קודם כל, השינוי הראשון הוא שבהוראה הייתה הגדרה של פגיעה של לפחות 15 אחוזים ברגליים ו-25 אחוזים על בעיות לב.

<רוני שוורץ: כל מי שעובר את הרף הזה, גם לא היה כתוב על החמרה, כל מי שיש לו נכות מוכרת שעוברת את שני המספרים האלה, בעצם ייקחו בחשבון את הנכות הכוללת שלו.

<רוני שוורץ: כאן הכניסו כל מיני דוגמאות של 30 ו-15 אבל למשל לפי איך שזה נכתב כרגע, בן אדם כמוני שיש לו בעצם 100 אחוזים, מתוכם 50 על חשבון השירות, בכלל לא מופיע כאן.

<רוני שוורץ: יכול להיות שאת זה אפשר לתקן טכנית אבל אין צורך.

<רוני שוורץ: אפשר להשאיר את זה כפי שזה היה.

<רוני שוורץ: לתת את כל המספרים בתוך חוק, זה מיותר.

<רוני שוורץ: הדרך הקודמת הייתה יותר טובה.

<רוני שוורץ: יש כאן שינוי אחד מאוד קיצוני וזה שבהוראה המקורית אין שום הגבלה לגבי רכב מדינה.

<רוני שוורץ: עכשיו זה פתאום נכנס.

<רוני שוורץ: יש עוד דברים קטנים שרינת תתייחס אליהם.

אלי אלאלוף: אם נוכל לסכם את דבריך, ראשית, תודה שבאת.

אלי אלאלוף: אנחנו מכבדים מאוד למרות שהצלחת להציג בעיה שנוגעת לך אבל היא כנראה נוגעת להרבה מאוד מקרים נוספים.

אלי אלאלוף: בהרגשה שלך, הניסוח המוצע היום הוא פוגע בתנאים שהיו לך עד עכשיו?

<רוני שוורץ: כן.

<רוני שוורץ: בטח.

אלי אלאלוף: ברשותך, כדי שנקיים דיון רציני, היות והעלית מספר נקודות, אני מבקש מאגף השיקום ללמוד את הנושא ותבואו עם הצעה.

אלי אלאלוף: אם יש דברים שבאמת מפלים לרעה את התנאים של החברים, אני מציע שתתקנו אותם או תסבירו אותם כי במבט ראשון נראה לי שלא הייתה כוונה לפגוע בנכים כמו החבר שלנו.

אלי אלאלוף: לכן אני מציע שתעשו בדיקה אישית אם אפשר עוד היום בתום הישיבה ותנסו לבוא ולומר לנו תשובות ספציפיות, בנוכחותו של אדם שוורץ שהביא לנו את הנושא.

אלי אלאלוף: אני מציע שתתייחסו במיוחד לבקשה שלו.

אלי אלאלוף: אני לא רצה לפתוח דיון בנושא, ברשותכם.

אלי אלאלוף: אם את רוצה אחר כך לשבת אתו ולהיות אתו בדיון עם אגף השיקום, תעשו את זה.

אלי אלאלוף: תודה רבה לך אדוני.

<מיכאל דגן: ארגון נכי צה"ל.

<מיכאל דגן: אני חושב שכדאי לפשט את כל העניין הזה שגם נכה יצליח להבין מה כתוב כאן.

<מיכאל דגן: כשקוראים את זה, אני מבין שרוב האנשים לא מבינים אם מגיע להם או לא מגיע להם ומה מגיע להם.

<מיכאל דגן: כשאתה אומר 15 אחוזים מתוך 25 אחוזים ו-30 אחוזים מתוך 50 אחוזים, מי יכול להבין?

<מיכאל דגן: היחידים שאולי יכולים להבין את זה, אלה אנשים שעובדים באגף השיקום אבל כל המטרה היא שגם אנחנו הנכים נבין מה כתוב כאן.

<מיכאל דגן: אני יכול להגיד לך כנכה שאני לא מבין מה הם רוצים כאן ומה הם רוצים להגיד.

אלי אלאלוף: אתה לא הראשון שמעלה את זה.

אלי אלאלוף: אחת הבקשות שלנו הייתה, ואני חושב שאף אחד לא הוריד אותה מסדר היום, ואני בטוח שאגף השיקום יצטרך להכין מסמך שמאפשר לכל אחד להבין אותו, להבין מה פונה אליו ומה לא קשור אליו.

אלי אלאלוף: אני מאמין שימצאו את המנגנון הנדרש שכל אחד ידע היכן הוא עומד בחוק, בתנאים כאלה ואחרים, כדי שיהיה מובן לכל אחד.

אלי אלאלוף: לא עושים חוק כדי שמי שאמור להשתמש בו, ליהנות מהחוק הזה, לא יבין אותו.

אלי אלאלוף: חייבים להיות מאוד מובנים לכל אחד מכם.

אלי אלאלוף: זה תהליך שיידרש באגף השיקום מיד אחרי גמר החוק.

<מיכאל דגן: נקודה נוספת שרציתי להוסיף בעניין של השקיפות.

<מיכאל דגן: לצערי הרב אגף השיקום לא די שקוף ואנחנו הנכים לא יודעים בדיוק מה מגיע לנו.

אלי אלאלוף: אני חושב שזה קשור להערה הראשונה.

אלי אלאלוף: כל מה שאנחנו עושים כאן, אין ברירה, יש כאן עניין של חישובים טכניים שהם חייבים לעשות.

אלי אלאלוף: מצד אחד אנחנו אומרים שישימו את זה כדי שיהיה ברור למי שמבין, ומצד שני אנחנו רוצים שזה יהיה שקוף ופשוט.

<מיכאל דגן: אפשר לפשט את זה.

<מיכאל דגן: הם בכוונה לדעתי מסבכים את העניין.

אלי אלאלוף: זה חוק מסובך.

<מיכאל דגן: איך מתרגמים את זה איך שהם רוצים.

<מיכאל דגן: גם כשאנחנו מגיעים לבתי המשפט בסוגיות כאלה ואחרות, גם בתי המשפט לא מצליחים להבין מה הם רוצים לומר.

<מיכאל דגן: יותר מזה, בנוסף לכל זה, יש להם כל מיני נהלים פנימיים שלפיהם הם קובעים אחוזי נכות והטבות למיניהן ובתי המשפט לא מכירים בנהלים האלה.

<מיכאל דגן: הם רוצים חוק.

<מיכאל דגן: הם רוצים לדעת מה כתוב בחוק.

אלי אלאלוף: אני חוזר ואומר שזה תפקיד מרכזי של אגף השיקום לעשות שהנהלים שלהם וההחלטות שלהם יהיו מבוססים על חוק או על נהלים והכול כתוב וידוע לכל הציבור.

אלי אלאלוף: זה ברור וזה תפקידם ואני בטוח שיעשו את זה.

<מיכאל דגן: אבל הם לא עושים את זה.

אלי אלאלוף: יעשו.

<מיכאל דגן: כבר שנים נמשך כל הסיפור הזה.

אלי אלאלוף: אמרתי אמירה ואני לא חוזר ממנה.

אלי אלאלוף: אגף השיקום של היום לא יכול להיות אגף השיקום של אתמול והמבין יבין.

אלי אלאלוף: נמשיך בבקשה.

אלי אלאלוף: בעוד 12 דקות אנחנו צריכים לסיים את הישיבה.

<יעל סלנט: להקדים שתי מלים למה שנאמר כאן.

<יעל סלנט: בעצם המטרה של הצעת החוק הזאת היא לקחת את כל הנהלים שהיו מפוזרים בכל מיני מקומות עד עכשיו ולהעלות את כל הזכאויות לחקיקה ראשית כדי שבאמת נכה צה"ל יוכל לבוא, לפתוח את החוק ולראות מה הזכאויות שמגיעות לו מכוח החוק או מכוח התקנות שיותקנו לפי החוק.

<יעל סלנט: באופן כללי כן המטרה הייתה שכל הזכאויות יועלו לרמת החוק וכפי שאפשר לראות גם בהצעת החוק, חלק מהזכאויות מאוד מאוד מפורטות בהצעת החוק.

<יעל סלנט: ככל שיש משהו שנשמט, שלא הובן כראוי, שהניסוח שלו בהצעת החוק לא בסדר, לשם כך אנחנו מתכנסים כאן וזה הבירור שאנחנו עושים גם מול משרד הביטחון וכמובן מול נכי צה"ל שהידע הגדול ביותר נמצא אצלם ובאגף השיקום וביחד מנסים להוציא מכאן איזשהו תוצר שהמטרה שלו היא שקיפות, שנכי צה"ל ידעו מה מגיע להם ומכוח מה מגיע להם וכמה מגיע להם.

<יעל סלנט: שוב, ככל שיש טעויות לאורך הדרך, זה תפקידה של הוועדה וזה מה שאנחנו מנסים לברר.

אלי אלאלוף: אני רוצה לציין שפרסום החוק מלווה בדברי הסבר לחוק, מתחת לחוק.

אלי אלאלוף: טכנית אתם תראו, מי שלא יצא לו לראות את זה, שיש דברי הסבר.

אלי אלאלוף: החוברת הזאת היא החוק.

אלי אלאלוף: החלק העליון הוא החוק ולמטה דברי הסבר.

אלי אלאלוף: בעיני זה לא מספיק אלא צריך להיות עוד.

<יעל סלנט: יש גם את דיוני הוועדה ואת הפרוטוקולים שיהיו אחרי הדיונים האלה וגם הם יוכלו לסייע בפרשנות.

<יעל סלנט: לעניין הסעיף הספציפי של ההחמרה, יש שאלה שנשאלה ועדיין משרד הביטחון לא הייתה לו את ההזדמנות לענות עליה והיא מדוע מדובר בהחמרות הספציפיות האלה בלבד ומדוע לא כל החמרה במערכת התנועה, כפי שמוגדרת בסעיף ההגדרות, מוגדרת כאן כהחמרה.

<יעל סלנט: בעצם למה ההחמרות האלה ולא החמרות אחרות.

<יעל סלנט: אולי משרד הביטחון יוכל להשלים את ההסבר.

<פזית תדהר: קודם כל, אני אומר שמדובר באמת בהוראה ישנה שהאגף עובד לפיה וזו רשימת הפגימות שנקבעה בעבר.

<פזית תדהר: קצת קשה להתחקות אחרי כל הרציונלים.

<פזית תדהר: בכל מקרה, הסעיף הזה הוא סעיף מיטיב.

<פזית תדהר: הוא בעצם מעניק זכאות לרכב רפואי גם למי שלא נכנס בסעיף הכללי, בסעיף 9כב שאותו הקראנו בדיון הקודם.

<פזית תדהר: כלומר, מי שאין לו 30 אחוזים על רגליים או 50 אחוזים נכות בגין כל פגימה אחרת.

<פזית תדהר: לכן – וזאת גם תשובה להערה שהעלה אדון שוורץ – מי שיש לו 50 אחוזים נכות מוכרת, גם אם הנכות הכוללת שלו היא 100, ממילא הוא נכנס בסעיף הכללי שהוא סעיף 9כב ולא בסעיף 9לא שהוא סעיף ספציפי שכפי שאמרתי בא בעצם להרחיב את מעגל הזכאים לרכב רפואי גם לכאלה שהנכות שלהם היא 15 אחוזים בלבד מתוך 30 אחוזים כאשר מדובר ברגליים או מתוך 50 אחוזים כאשר מדובר בפגיעות לב.

<פזית תדהר: הרציונל, ממה שאנחנו יודעים, הוא באמת לתת מענה לנכים שהנכות שלהם משפיעה ברמה כזו או אחרת, למרות שהיא לא מאוד גבוהה, משפיעה על יכולת הניידות שלהם, על כושר הניידות שלהם, ולכן נקבעו הפגימות האלה.

<יעל סלנט: למה לא כל מערכת התנועה?

<יעל סלנט: הרי כאשר קראנו את הסעיף של מערכת התנועה, אמרנו שיש לזה השפעה על יכולת הניידות.

<יעל סלנט: ככל שאנחנו רואים צורך להגדיר את זה בצורה כזאת בנוגע לסעיף הזכאות, בעצם נשאלת השאלה למה לא תמונה כללית תבוא בתוך הסעיף.

<יעל סלנט: מבחינת הרציונל ומבחינת שוויון.

<פזית תדהר: עיקר מערכת התנועה במה שקשור לכושר הניידות אלה הם הרגליים והרגליים כן נכנסות כאן.

<פזית תדהר: הסעיף שהיה שם לגבי מערכת התנועה, הסברנו את זה גם בדיון הקודם, זה משהו שהוא חריג לגבי סעיף מאוד מאוד ספציפי של זכאות ושם נדרשים רק עשרה אחוזים בגין הפרעה במערכת התנועה.

<פזית תדהר: אני מניחה שזאת הסיבה שזה לא נכנס לכאן.

<קריאה: גם בתוך מערכת התנועה יש רמות שונות.

<קריאה: פגיעה ברגליים או פגיעה בגב.

<קריאה: פגיעה בגב היא פגיעה משמעותית ביו תר מבחינת הניידות.

אלי אלאלוף: לפתק שהעברתי לכם מהחבר לגבי קטועי רגליים, יש לכם איזו התייחסות?

<קריאה: זה עוד לא הסעיף הזה.

<קריאה: אנחנו נגיע אליו.

אלי אלאלוף: תחזרו על השאלה.

<קריאה: סעיף 9, נגיע אליו בהמשך, שמדבר על מאגר הרכב.

אלי אלאלוף: בסדר.

אלי אלאלוף: תקבל תשובה.

אלי אלאלוף: לא שכחנו.

<רוני שוורץ: עם כל הכבוד, מה שפזית אמרה מאוד מטעה כי נכון, הנכות המוכרת שלי היא 72 אחוזים ולפי זה אני זכאי לרכב רפואי.

<רוני שוורץ: העניין הוא שהסעיף הזה שאומר שהרכב יינתן לי לפי נכות כוללת, נותן לי רכב אחר לגמרי.

<רוני שוורץ: מה שהיא אומרת זה שמי שיש לו מעל 50 אחוזים, יקבל רכב.

<רוני שוורץ: זה נכון, אבל הוא מקבל רכב אחר לגמרי ועל זה הוויכוח.

אלי אלאלוף: אמרתי ואני חוזר להצעה שלי.

<רוני שוורץ: זה מקובל.

אלי אלאלוף: ההצעה שלי מקובלת עליך?

<רוני שוורץ: מאוד.

אלי אלאלוף: בסדר.

אלי אלאלוף: תשב עם החברים אחרי הישיבה או במועד שייקבע.

אלי אלאלוף: תשבו ביניכם ותסדירו את זה.

<רינת גולד גזית: לנושא הזה צריך להעלות עוד נקודה.

<רינת גולד גזית: מדובר כאן על 15 מתוך 30 וכולי.

<רינת גולד גזית: מדובר למעשה מעבר לזה שצוינו המספרים הרלוונטיים של אחוזי הנכות.

<רינת גולד גזית: הנוסח של זכאות במקרה של החמרה כפי שהוא כתוב היום מאפשר מתן רכב גם במקרה שההחמרה היא לא מחצית על חשבון השירות אלא פחות.

<רינת גולד גזית: זאת אומרת, היום נכה שמוכר, שיש לו 20 אחוזים נכות על גפיים תחתונות מתוך 60 אחוזים נכות כוללת, לפי הנוסח של ההוראה היום יהיה זכאי לרכב ולפי הנוסח של התזכיר הוא לא יהיה זכאי לרכב וזו פגיעה מאוד משמעותית.

אלי אלאלוף: אנחנו סיכמנו את הנקודה ואני חושב שההערה שלך צריכה להיות מופנית לארגון הנכים בבירורים שהוא אמור לעשות בכל הפרק הזה כך שהוא יבדוק את זה בעצמו אם זה מתאים או לא מתאים למה שהיה בעבר.

אלי אלאלוף: אני מסיים את הסבב וסוגר את הישיבה.

<איציק שושן: מחוז תל אביב.

<איציק שושן: לא ראיתי התייחסות בפגיעה רב מערכתית.

<איציק שושן: כאשר יש פגיעה בשתי גפיים תחתונות, אברים תואמים, מזכה בנפח של 2,000 סמ"ק וכאשר יש פגיעה של גפה עליונה ותחתונה, חצי גוף, שההגבלה יותר קשה, להיכנס ולצאת מהרכב, אין שם כל התייחסות שמזכה את הזכאי לאותו נפח של 2,000 סמ"ק.

אלי אלאלוף: יש לכם תשובה?

<אלי סבן: ביקשתם שנוסיף את זה ואנחנו נוסיף את זה.

אלי אלאלוף: הוא אומר שסיכמנו בדיון הקודם.

אלי אלאלוף: תודה שאתה מזכיר לי.

אלי אלאלוף: יש דברים שמסכמים ואני לא זוכר אותם.

אלי אלאלוף: זה ייכלל.

אלי אלאלוף: אדון איציק שושן, התשובה של אגף השיקום אומרת שזה ייכלל בהמשך.

<אלעד גודקר: אני קורא וראיתי גם שלא התייחסו לנכים שהם מצנתרים שתן.

<אלעד גודקר: יש נכים שיש להם דרגת נכות של 50 אחוזים פלוס והם לא מופיעים כאן.

<אלעד גודקר: הרי רוב הנכים שמצנתרים שתן, לרוב קורים להם זיהומים והם הולכים עם שקית וברכב קטן או ברכב שלא מותאם להם, הם לא יכולים לשים את השקית.

<אלעד גודקר: השקית נשפכת להם לצערנו ברכב.

<אלעד גודקר: צריך להתייחס גם לזה.

אלי אלאלוף: יש התייחסות למקרים כאלה?

<ערן יוסף: אין הוראה מיוחדת למקרים האלה.

<ערן יוסף: אם יש צורך בהתאמה פרטנית, ודאי להתאים רכב.

<ערן יוסף: אני לא מכיר סיטואציה כזאת.

<ערן יוסף: לא נתקלנו בה.

אלי אלאלוף: יש תשובה עקרונית שתהיה התייחסות נקודתית לכל מקרה ומקרה.

<מאיר חלבי: בטרם נכנסו לדיונים בתזכיר הנכים וגם אני מבין שעכשיו הולכים לדיונים נוספים, גם הנוגעים בדבר, אגף השיקום ונציגי הארגון, הנושא האקוטי בחייו של נכה צה"ל שמאוד מאוד חשוב לו זה נושא הרכב הרפואי.

<מאיר חלבי: הרכב הרפואי לנכה צה"ל הוא לפני הכדורים.

<מאיר חלבי: כאשר פוגעים לו ברכב, זה דבר שמוציא אותו מדעתו.

<מאיר חלבי: בנוסף לכך, למען השקיפות, אמר ראש אגף השיקום שאני מכבד אותו, לגבי רכב בהתאמה, הכותרת היא רכב בהתאמה יהיה קרוב לרכב היציג עם רגולט קטן.

<מאיר חלבי: זאת צריכה להיות הכותרת, שלכל אחד יהיה מובן וברור.

<מאיר חלבי: צריך לרשום שהתאמה לרכב היא כזאת שהוא קרוב לרכב ובלי כל קשר לאישורים הרפואיים שיש לאותו אדם.

אלי אלאלוף: אני לא מבין אותך.

אלי אלאלוף: מה זה א ומר מה שאמרת?

<מאיר חלבי: הוא אומר שאם יש אישור רפואי לרכב בהתאמה, הנכה יקבל את הרכב בהתאמה, קרוב לרכב שלו.

<מאיר חלבי: קרוב ל-1,600, קרוב ל-2,000 סמ"ק, ברגולט קטן.

<מאיר חלבי: אם זה 130, זה 145.

<חזי משיטה: אדוני, יש רכבים שהיינו צריכים להתאים אותם והם עלו יותר מ-75 אחוזים מהמחיר של היציג ומה שהיה בזכאות.

<חזי משיטה: יש גם כאלה.

<מאיר חלבי: בודדים.

<חזי משיטה: אם אתה אומר שאנחנו נוהגים להתאים את הרכב למי שלדוגמה יש רכב מדינה, שולחים אותו לרכבים שונים ומוצאים שיש 150 אלף ו-170 אלף ו-220 אלף שמתאימים לו, אנחנו ניתן לו את ה-150 אלף.

<חזי משיטה: אני אמרתי את זה ואני עומד מאחורי הדברים האלה ואני חושב שזה גם נכון.

אלי אלאלוף: יש בזה הגיון.

<חזי משיטה: כך זה מתקיים.

<חזי משיטה: אנחנו לא הולכים לרכבים לא טובים שהם יודעים שאנחנו בכלל לא מתקרבים אליהם, שהם לא אמינים ואולי השוק שלהם לא כל כך טוב.

<חזי משיטה: אנחנו לא הולכים לדאצ'ה למשל.

<חזי משיטה: לא לקחנו אף נכה לחברה הזאת או לרכב הזה.

אלי אלאלוף: תודה.

אלי אלאלוף: אני רוצה לסכם, ברשותכם.

אלי אלאלוף: ראשית, אני שמח להמשיך לדון אתכם ולהתקדם.

אלי אלאלוף: אני מרגיש שהדיונים של שעתיים קצרים מדי.

אלי אלאלוף: ביום שלישי הבא יש לנו חלון של שעתיים.

אלי אלאלוף: לי אין בעיה להגיע בשעה 8:00 בבוקר במקום ב-9:00 כדי לקיים דיון אבל זה מוגזם, נכון?

<יעקב זכאי: גם כך אנחנו לא ישנים בלילה.

אלי אלאלוף: אתה רוצה שאני אספר לך מה ראיתי בטלוויזיה בשעה 2:00 בלילה?

<יעקב זכאי: כבוד היושב ראש, כל אחד והשק שלו.

אלי אלאלוף: תגובה יפה.

אלי אלאלוף: בכל מקרה, אנחנו שריינו ליום שלישי בשעה 9:0 בבוקר לדיון בן שעתיים, אם אין לכם התנגדות.

אלי אלאלוף: אם כן, ניפגש ביום שלישי.

אלי אלאלוף: תודה.

אלי אלאלוף: הישיבה נעולה.